qundao/data-zh-poetry huggingface dataset:
定王台联
作者：吴恭亨
朝代：清
体裁：联

微唐姬有身，天下恶乎定；后吴芮裂土，长沙又此王。
宛在亭联
作者：吴恭亨
朝代：清
体裁：联

泛此盐盎水；中有沧浪亭。
客座联
作者：吴恭亨
朝代：清
体裁：联

倚天石壁不飞去；啄木山禽时下来。
客座联
作者：吴恭亨
朝代：清
体裁：联

学途夐于西北利筑路；文境辟似苏彝士凿河。
客座联
作者：吴恭亨
朝代：清
体裁：联

谈天八星觉身小；拓地五洲犹心雄。
寝室神龛联
作者：吴恭亨
朝代：清
体裁：联

如在其左右；以保我子孙。
对联
作者：吴恭亨
朝代：清
体裁：联

大巧若拙，大辩若讷；相马以舆，相士以居。
对联
作者：吴恭亨
朝代：清
体裁：联

小人溺于水，君子溺于口；井蛙以语海，夏虫以语冰。
对联
作者：吴恭亨
朝代：清
体裁：联

烧泥为瓦，燔木为炭，蜂窠为蜜；冶金以盐，濯锦以鱼，浣布以灰。
对联
作者：吴恭亨
朝代：清
体裁：联

直木先伐，甘井先竭；贪夫殉财，烈士殉名。
对联
作者：吴恭亨
朝代：清
体裁：联

读书须知有事在；移山只是争人为。
对虎亭联
作者：吴恭亨
朝代：清
体裁：联

吐故吸新，百家储为我用；登高望远，八表摄入亭来。
对虎亭联
作者：吴恭亨
朝代：清
体裁：联

此可一拳碎；坐添双眼明。
小乔墓联
作者：吴恭亨
朝代：清
体裁：联

世界已非唐虞，近接丛祠，生喜有邻傍舜妇；英雄不及儿女，虚传疑冢，死怜无地葬曹瞒。
小乔墓联
作者：吴恭亨
朝代：清
体裁：联

铜雀算老瞒安乐窝，卖履晚无聊，—世雄尽，美人亦尽；洞庭是夫婿战利品，埋香兹有托，三分鼎亡，抔土不亡。
屡丰亭联
作者：吴恭亨
朝代：清
体裁：联

屡来送落日；丰获慰劳农。
巧对
作者：吴恭亨
朝代：清
体裁：联

东云出鳞，西云出爪；一犬吠影，百犬吠声。
巧对
作者：吴恭亨
朝代：清
体裁：联

曰旸而旸，曰雨而雨；在谷满谷，在坑满坑。
己酉年春联
作者：吴恭亨
朝代：清
体裁：联

周宣汉武旧称治；大统春王新纪元。
己酉年春联
作者：吴恭亨
朝代：清
体裁：联

立宪九年，九年除旧污浊；大清万岁，万岁开新纪元。
庚戌年春联
作者：吴恭亨
朝代：清
体裁：联

春至一年，人老一年，一年一年荏苒；当今万岁，大清万岁，万岁万岁绵长。
庚申年春联
作者：吴恭亨
朝代：清
体裁：联

一蟹一蟹，良已不如，过去茫茫，国家凡事，私家近事；九牛九牛，曾何足数，未来种种，忧患终身，大患有身。
庚申年春联
作者：吴恭亨
朝代：清
体裁：联

余年过年，行年四岁；作客爱客，佳客满堂。
延至馆联
作者：吴恭亨
朝代：清
体裁：联

非一个渔父到来漏言，不知刘项，宁知魏晋；愿诸公贵人相对饮酒，但话君臣，莫话神仙。
建火醮联
作者：吴恭亨
朝代：清
体裁：联

是能神反风灭火之功，击鼓刑牲，聊答厚贶；不必有烂额焦头其事，徙薪曲突，在防未然。
徐氏楼联
作者：吴恭亨
朝代：清
体裁：联

百尺高蹲，把酒问青天不语；一拳打碎，此楼比黄鹤何如。
徐氏楼联
作者：吴恭亨
朝代：清
体裁：联

石麒闻名，巍如山斗；太华在右，拱此檐甍。
思王祠联
作者：吴恭亨
朝代：清
体裁：联

彭王香火一千载；山色檐甍十二时。
思王祠联
作者：吴恭亨
朝代：清
体裁：联

道澧在后，澹澧在前，大川广原，隐然襟带；彭王不终，思王不朽，封建郡县，交有功名。
慈利二都保安桥联
作者：吴恭亨
朝代：清
体裁：联

保此片片石；安渡沉沉渊。
慈利二都保安桥联
作者：吴恭亨
朝代：清
体裁：联

相保以险；厥安如山。
慈利县农会联
作者：吴恭亨
朝代：清
体裁：联

大利必归农；自由此集会。
慈利县农会联
作者：吴恭亨
朝代：清
体裁：联

好农说蔡葵赵过有嘉绩；此会是后稷公刘之遗型。
慈利县团练门联
作者：吴恭亨
朝代：清
体裁：联

事事有备；人人胜兵。
慈利县团练门联
作者：吴恭亨
朝代：清
体裁：联

武称三千，项称八千，即此可方行天下；秦得百二，楚得十二，问谁敢直犯颜行。
慈利县城天符醮联
作者：吴恭亨
朝代：清
体裁：联

其诸蜡之为报乎；殆亦礼所不禁者。
慈利县城天符醮联
作者：吴恭亨
朝代：清
体裁：联

冬烝义所起；猎较国犹狂。
慈利县城天符醮联
作者：吴恭亨
朝代：清
体裁：联

天可祷乎，祷于上下，神袛姑尽人以事；符言验也，验诸吉凶，惠逆殆如影之随。
慈利县女子校联
作者：吴恭亨
朝代：清
体裁：联

合花木兰之武与曹大家之文，炉而冶焉，斯称教育；维溇澧水比深或道人峰比峻，学苟准是，何愧男儿。
慈利县女子校联
作者：吴恭亨
朝代：清
体裁：联

既富加教；维地承天。
慈利县女子校联
作者：吴恭亨
朝代：清
体裁：联

首化之行，地邻江汉；无人不学，女事诗书。
慈利县教育会联
作者：吴恭亨
朝代：清
体裁：联

耶教回教佛教，非吾之所谓；德育智育体育，尽人使受裁。
慈利县自治局门联
作者：吴恭亨
朝代：清
体裁：联

创六千年特别规模，公立宪法；集十九都太平父老，共参政权。
慈利县自治局门联
作者：吴恭亨
朝代：清
体裁：联

民权代表；宪政先河。
慈利洞坡庵联
作者：吴恭亨
朝代：清
体裁：联

洞壑无多，也说有西天佛小住；坡陀虽好，今恐随东大陆俱沉。
慈利烈士祠联
作者：吴恭亨
朝代：清
体裁：联

流血武昌，喋血亦武昌，革命后先，庚子七月，辛亥八月；殉名烈士，无名尤烈士，成仁彪炳，苏州五人，长沙九人。
慈利福音堂十周年纪念会联
作者：吴恭亨
朝代：清
体裁：联

纪念由一至万；宗教少二寡双。
慈利符实桥联
作者：吴恭亨
朝代：清
体裁：联

未须更忧一水隔；可以横绝七姑巅。
戏台联
作者：吴恭亨
朝代：清
体裁：联

看戏的都忘此为唱戏；上台来须要想到下台。
戏台联
作者：吴恭亨
朝代：清
体裁：联

社会改良，先要戏曲改良，换羽移宫，此全视场中诸角色；河山依旧，亦兼风云依旧，撞钟伐鼓，在一新台下人观听。
抱冰堂联
作者：吴恭亨
朝代：清
体裁：联

上书侈八表雄图，捧日何尝罄壮抱；聚铁成六州大错，雕霜今己到坚冰。
拟长沙一枝香联
作者：吴恭亨
朝代：清
体裁：联

小山攀桂；空谷闻兰。
拟长沙大吉祥旅馆联
作者：吴恭亨
朝代：清
体裁：联

孰能为之，鹏背扶摇几万里；昭其文也，瓦当流落二千年。
拟长沙天乐居联
作者：吴恭亨
朝代：清
体裁：联

出天天大道本自然，自然根天然；后乐乐终身有忧处，忧处即乐处。
拟长沙天乐居联
作者：吴恭亨
朝代：清
体裁：联

男子须顶天立地；昔人懔后乐先忧。
拟长沙天乐居联
作者：吴恭亨
朝代：清
体裁：联

画本妙天然，此楼真高百尺；人生行乐耳，有酒更尽一杯。
拟长沙曲园联
作者：吴恭亨
朝代：清
体裁：联

一丘藏曲折；半亩壮园亭。
拟长沙曲园联
作者：吴恭亨
朝代：清
体裁：联

几曲阑干文结构；一园花木画精神。
拟长沙曲园联
作者：吴恭亨
朝代：清
体裁：联

在城之曲；因地为园。
拟长沙饮和祥餐馆联
作者：吴恭亨
朝代：清
体裁：联

饮酒读离骚，也算屠门大嚼；和羹调鼎鼐，不如左手持螯。
拟长沙鸿飞印刷局联
作者：吴恭亨
朝代：清
体裁：联

鸿宝旁罗，蟹行间接；飞白异用，杀青同功。
挽习大成联
作者：吴恭亨
朝代：清
体裁：联

何处考铭燕然封狼居胥雄图，知名遍城郭游牧诸国；少年效周方叔汉霍去病激战，褒死有旂常鼎彝千秋。
挽于云赞联
作者：吴恭亨
朝代：清
体裁：联

陨此晨星，学官是旧人物，议绅是新人物；哭吾老友，能诗称文术家，工书称艺术家。
挽于保寿妻联
作者：吴恭亨
朝代：清
体裁：联

前死痛十岁儿，寸断柔肠，怕说恩勤父母；悼亡届二毛日，孤留遗挂，最哀贫贱夫妻。
挽于睿赞联
作者：吴恭亨
朝代：清
体裁：联

来日实难，君死大解脱；埋文借慨，我忧方苍茫。
挽何伯秋联
作者：吴恭亨
朝代：清
体裁：联

政客伟人，君都不能跻攀，死于道路何伤，论盖棺较算清清白白；寡妻稚女，友亦难更付托，归又干戈如沸，衡结局诚为踽踽凉凉。
挽何伯秋联
作者：吴恭亨
朝代：清
体裁：联

牛山涕我表同情，今倍增怆情，暮日远途，行自念也；王子豳死于贼手，君瞑在友手，同声异哭，幸殊过之。
挽侯昌铭母联
作者：吴恭亨
朝代：清
体裁：古风

儿有雄文述阡，后永叔一千年无此作；母之大德表里，与天门十六峰同其高。
挽侯昌铭母联
作者：吴恭亨
朝代：清
体裁：联

儿有雄文，述阡后永叔一千年无此作；母之大德，表里与天门十六峰同其高。
挽冯凯丞联
作者：吴恭亨
朝代：清
体裁：联

与君只分后先，死耳死耳；有子未脱保抱，悲夫悲夫。
挽刘建藩联
作者：吴恭亨
朝代：清
体裁：联

出师已捷，痛旋殉之，赫赫株州，陷围不死于兵而死于水；护法未终，幸有来者，巍巍国葬，旌烈既比为蔡亦比为黄。
挽刘建藩联
作者：吴恭亨
朝代：清
体裁：联

起零陵，战株州，重于泰山，男儿死耳；宁鸡口，毋牛后，愤蹈东海，天下壮之。
挽刘建藩联
作者：吴恭亨
朝代：清
体裁：联

零陵义师亦犹黔滇义师，各为护法战；我公国葬是续黄蔡国葬，轩然洞庭波。
挽刘损斋联
作者：吴恭亨
朝代：清
体裁：联

史立一行传；我书十字碑。
挽刘燡联
作者：吴恭亨
朝代：清
体裁：联

有使君数十辈错布方州，则天下不足治；论今世二千石之勤民事，微我公谁与归。
挽刘玉堂等联
作者：吴恭亨
朝代：清
体裁：联

宁为袁粲，不为褚渊，掷头颅以报同种；右揽洞庭，左揽江汉，知魂魄常恋故乡。
挽刘玉堂等联
作者：吴恭亨
朝代：清
体裁：联

死沙场是男儿善终，手提头颅，前军忽陨百夫特；举汉帜为种族革命，为扼喉吭，后劲还推三户雄。
挽卓鉴清联
作者：吴恭亨
朝代：清
体裁：联

是大教育家，而未普及国民，徇铎心长，美犹有恨；以穷诸生老，且又横遭谤口，盖棺论定，德却无疵。
挽卢丽生父子联
作者：吴恭亨
朝代：清
体裁：联

痛哭此父子；结交如弟兄。
挽司马瀚联
作者：吴恭亨
朝代：清
体裁：联

蒲江吏能，乃成左迁，死亦何言，人之君子天无择；张俭党狱，追忆急难，报终未获，哭以其私痛可知。
挽吴富溪妻联
作者：吴恭亨
朝代：清
体裁：联

跃马从军独教之忠，大儿班仲升，小儿汪踦；余芳遗桂特深其悼，早岁孟德曜，晚岁敬姜。
挽吴有伦父联
作者：吴恭亨
朝代：清
体裁：联

出二父于盗巢，咥虎无惊，其诚孝可及，其幼智未可及；籍一家之史笔，盖棺定论，附货殖不惭，附儒林亦不惭。
挽周道藩母联
作者：吴恭亨
朝代：清
体裁：联

无端数出数入大兵震惊，动魄频闻野外哭；岂但一人一家阿母坊表，吊丧待谒道南堂。
挽周雪生父联
作者：吴恭亨
朝代：清
体裁：联

竟栖栖作刀笔吏耶，降志辱身，我与才郎原自晦；问睒睒见少微星否，知生吊死，国无君子欲安归。
挽唐牺支祖母联
作者：吴恭亨
朝代：清
体裁：联

万马下宜昌，生及见孝孙乘风云革命；九畴衍洪范，史特书大母备富寿考终。
挽唐继勋联
作者：吴恭亨
朝代：清
体裁：联

宦归赁庑而居，浙称廉吏；死去怀沙同吊，楚失先贤。
挽唐继尧父联
作者：吴恭亨
朝代：清
体裁：联

三迤流离，言轸鸿嗷，天下犹己溺之，弥留溥我公慈悲，类耶稣救时，似神禹无位；百蛮君长，群瞻马首，南人不复反矣，比较论文子功烈，狭沐氏分土，陋平西僭王。
挽夏少廷母联
作者：吴恭亨
朝代：清
体裁：联

五福大母诔；二子天下才。
挽外舅寇翁联
作者：吴恭亨
朝代：清
体裁：联

本身教家，翁今八旬，考终德符，故腊乃大；爱女怜婿，我自潦倒，百事谤满，而名不随。
挽姊夫罗延寿联
作者：吴恭亨
朝代：清
体裁：联

君为畸人，何恫神祇不畀百岁；我与姊氏，亦祗旦暮相从九原。
挽姚辉南联
作者：吴恭亨
朝代：清
体裁：联

生蹈龙宫，沉冤又泣汨罗水；死携骥子，并命同悲周氏汪。
挽孙开华联
作者：吴恭亨
朝代：清
体裁：联

其起兵挈楚项羽八千人，勇号冠军，生雄爪牙，没荣庙谥；在同县后李膺祥三百载，起为专阃，昔耀西北，今炳东南。
挽安勉卿母联
作者：吴恭亨
朝代：清
体裁：联

诵诗至芣苡小星鸡鸣诸篇，今喜于太夫人有验；致悼合荐绅厕养妇稚一口，其行视士君子何如。
挽安勉卿联
作者：吴恭亨
朝代：清
体裁：联

光黄间多异人，精悍无前，谈兵昔识方山子；灞陵尉呵故将，数奇到死，列传谁赓太史公。
挽安母方太夫人联
作者：吴恭亨
朝代：清
体裁：联

作亡命蒙庚子冤，复壁匿人，十日鱼羹感亲馈；遇故夫告辛亥变，横流沸地，九原龙血话新闻。
挽宋教仁联
作者：吴恭亨
朝代：清
体裁：联

排满革命奇，匹夫亡命争领土奇，唯奇，故报民国开幕奇男子以赫赫千古；醇酒妇人死，三日寒疾因不汗死，等死，孰若遁初先生死刺客之轰轰四闻。
挽庶祖母联
作者：吴恭亨
朝代：清
体裁：联

嫌欧庐陵泷冈阡文，顾复恩勤，述未尽也；续刘才甫章大家传，提携保抱，痛尤过之。
挽康业槂联
作者：吴恭亨
朝代：清
体裁：联

母依密为命；吾恸渊无年。
挽康永祥联
作者：吴恭亨
朝代：清
体裁：联

我客诸侯，每眷怀旧侣故乡，子真健者；世多异学，慨力挽横流沧海，今又何人。
挽张励吾联
作者：吴恭亨
朝代：清
体裁：联

二十三年内阁中书，宦终不达；数千万里房山抔土，魄则永宁。
挽张宽熙联
作者：吴恭亨
朝代：清
体裁：联

款缇骑霁洪宪帝，天威护兄，脱风波钩党狱；渡英伦吊爱丁堡，公墓题句，妥中国少年魂。
挽张氏妹联
作者：吴恭亨
朝代：清
体裁：联

汝壮年，我盛年，背面倏吞声，愿再世团圆，更为兄弟；生薄命，死非命，善缘成孽果，任九原磨折，莫作女儿。
挽戴秋舫联
作者：吴恭亨
朝代：清
体裁：联

既为逝者痛；大悲来日难。
挽戴笔峰联
作者：吴恭亨
朝代：清
体裁：联

撰有道碑铭，维我足称无愧笔；数前清科目，到君已是响晨星。
挽戴蓉生联
作者：吴恭亨
朝代：清
体裁：联

国体变更，生及见之，麻姑桑海故多感；制科人才，今垂尽矣，鲁殿灵光无复存。
挽护法烈士联
作者：吴恭亨
朝代：清
体裁：联

宁知为陷胸，宁知为断脰，只知为救国舍身，衡岳洞庭，灵常炳也；不死于覆满，不死于讨袁，而死于建旗护法，沙场马革，事则凛然。
挽护法烈士联
作者：吴恭亨
朝代：清
体裁：联

扫彼穴，犁彼庭，漆彼头颅，壮哉九死一生，功成名就；寡人妻，孤人子，独人父母，恫矣千秋万岁，魂魄归来。
挽护法烈士联
作者：吴恭亨
朝代：清
体裁：联

护法仍趋无法，何以对死者，甚愧彼生者；杀身乃所立身，此之谓军人，可告吾国人。
挽护法烈士联
作者：吴恭亨
朝代：清
体裁：联

来者勉旃，必怯私斗，方勇公战；男儿死耳，是重泰山，非轻鸿毛。
挽朱半岩妻吴恭人联
作者：吴恭亨
朝代：清
体裁：联

随宦遍汉沔江黄，故老遗民，至今啧传内政；教家媲欧陶颜郝，厨童灶婢，亦共悼失母仪。
挽朱少巽母联
作者：吴恭亨
朝代：清
体裁：联

死有泷冈文阡石表襮；生无闵损衣芦花嫌疑。
挽朱巽伯联
作者：吴恭亨
朝代：清
体裁：联

日月乃如流，遽园门徒，到我已仅；人琴倏成寂，金谷酒数，想君之豪。
挽朱序淇联
作者：吴恭亨
朝代：清
体裁：联

死于盗贼之手君不智；长此沦胥以铺我无言。
挽朱思宅联
作者：吴恭亨
朝代：清
体裁：联

问年届四十九岁而亡，古称蘧伯玉知非，今穷苏长公到死；述学抉三五六经之奥，人言郑小同传祖，我喜有子若似师。
挽朱玺联
作者：吴恭亨
朝代：清
体裁：联

生不愧张籍皇甫湜文章，署名自负门生长；死犹忧日本俄罗斯战局，告捷毋忘家祭时。
挽朱际敩联
作者：吴恭亨
朝代：清
体裁：联

勇退急流，不究其施，才吏投闲世共惜；以财自卫，无累于德，老成颓落吾安归。
挽朱际敩联
作者：吴恭亨
朝代：清
体裁：联

述一行，发不朽潜光，濡笔淋漓，亮少愧词铭郭泰；守孤城，捍方张巨寇，残疆保障，略余伟烈比睢阳。
挽朱际盛联
作者：吴恭亨
朝代：清
体裁：联

入蜀诗多，恨我性常疏，未获为故人击节；争辽战急，设君灵不谍，定应化雄鬼执戈。
挽朱际盛联
作者：吴恭亨
朝代：清
体裁：联

十载蚕丛，一官鸡肋；九歌宋续，三户郢哀。
挽朱际盛联
作者：吴恭亨
朝代：清
体裁：联

正疲龙困虎之斗吾洲，公不少留，大事苍茫谁与属；用榷酒税盐以终宦局，天如可问，此材沉没我安归。
挽李尧章父联
作者：吴恭亨
朝代：清
体裁：联

先贤楚国合同归，诔封翁岂仅九畴富寿；大邑桂林匪轻寄，愿文子勉为两汉循良。
挽李尧章父联
作者：吴恭亨
朝代：清
体裁：联

八桂迎养，九嶷招魂，生死荣哀，悼我耆旧；两庠驰声，三党遍德，质文完粹，撰君诔言。
挽李德勋联
作者：吴恭亨
朝代：清
体裁：联

可怜百夫特；竟畀九幽埋。
挽李某联
作者：吴恭亨
朝代：清
体裁：联

治经综百家之言，故所成较大；仇杀死群盗之手，其持正可知。
挽李达武联
作者：吴恭亨
朝代：清
体裁：联

振臂一呼，帝制告终，演革命未曾有创局；败兵四溃，手枪自拟，痛男儿没奈何收场。
挽李锡祺联
作者：吴恭亨
朝代：清
体裁：联

文成一家言，粮无隔宿储，青眼高歌吾子；目营四海表，死博只鸡奠，白头来哭故人。
挽林伯渠母联
作者：吴恭亨
朝代：清
体裁：联

丁巳护法，起西南师，喜谢家玄建旗，儿亦并辔驰驱，财政长沙记手莞；庚申纪年，逢浩荡劫，痛孟母仉捐馆，人皆束刍吊唁，楚辟涔澧续招魂。
挽某母联
作者：吴恭亨
朝代：清
体裁：联

徐孺子吊以束刍，礼不惟其物；欧庐陵成由画荻，史于是乎书。
挽某氏妇联
作者：吴恭亨
朝代：清
体裁：联

示疾崇朝，天只人只不谅；悼亡遗挂，时耶命耶其非。
挽母联
作者：吴恭亨
朝代：清
体裁：联

生难遂一日欢，死偏后一日归，综亿万数世界无母之人，恨奚似我，痛奚似我；朝出听孤儿哭，暮入看孤儿长，绎三百篇鸱鸮毁巢所咏，恩实如天，勤实如天。
挽汪某联
作者：吴恭亨
朝代：清
体裁：联

怪苍茫天，冤穷惨酷不恩我；怜小弱弟，保抱提携将属谁。
挽汪某联
作者：吴恭亨
朝代：清
体裁：联

是闵子骞一流，人言无间；哭马少监三世，吾老可知。
挽汪母联
作者：吴恭亨
朝代：清
体裁：联

丞相胡同，满素车白马；元家宾奠，悼荩箧金钗。
挽王之夔联
作者：吴恭亨
朝代：清
体裁：联

上马杀贼在西南滇，看犹子跻专城二千石；徒杠济人于小弱郑，哭我公旷名世五百年。
挽王厚生联
作者：吴恭亨
朝代：清
体裁：联

世目为刘四骂人，窥则已浅；公死由信陵醇酒，悲当如何。
挽王厚荪联
作者：吴恭亨
朝代：清
体裁：联

以贵介弟，擅游侠名，肯堂亢宗，曰敦可儿，称烈君子；时大泽渔，日亡何饮，综行议谥，有严高洁，非曲佯狂。
挽王昆冈母联
作者：吴恭亨
朝代：清
体裁：联

勖儿从军杀贼；祝母成佛生天。
挽王昆冈母联
作者：吴恭亨
朝代：清
体裁：联

母严断织，母慈折嵏，大年令名，德所称也；儿出枕戈，儿入泣杖，遥祭追奠，礼亦宜之。
挽王正雅母联
作者：吴恭亨
朝代：清
体裁：联

儿绾龙节虎符，为滇边一方大保障；我持只鸡斗酒，吊澧右八座太夫人。
挽王正雅母联
作者：吴恭亨
朝代：清
体裁：联

台星将星，有儿是吾澧周叙李膺祥一流人物；特笔信笔，看他日合传敬姜巴寡妇二母生平。
挽王正雅联
作者：吴恭亨
朝代：清
体裁：联

恶有大将而弃军，是犯兵家所忌；确知中华已不国，故教萁豆相煎。
挽王正雅联
作者：吴恭亨
朝代：清
体裁：联

方言舍身地狱，竟被卷于政争潮流，大旗落日照横尸，甚哉英雄之为不祥物；相语累卵中华，何所用其铁血手腕，野服黄冠付悬想，耗矣泡电乃幻人生观。
挽王正雅联
作者：吴恭亨
朝代：清
体裁：联

造膝不容吾谋，一子满盘，成指挥错乱；杀躯匪出敌手，千秋万岁，怨魂魄归来。
挽王钧石联
作者：吴恭亨
朝代：清
体裁：联

暍病只须臾，却忘人世死之痛苦；刚肠多愤嫉，固识我公生不佯狂。
挽王闿运联
作者：吴恭亨
朝代：清
体裁：联

布衣名闻四海，著书风靡五洲，此为儒效；学说深印洞庭，哭声上薄衡岳，吾与招魂。
挽田昌领母联
作者：吴恭亨
朝代：清
体裁：联

庞统非百里才，因此儿，窃□然是母；洪范备九畴福，一称富，故五曰考终。
挽田金楠母联
作者：吴恭亨
朝代：清
体裁：联

孟子大儒，成由三徙断织；泷冈隐德，襮以孤儿表阡。
挽第三妾李氏联
作者：吴恭亨
朝代：清
体裁：联

百日独逢天刑，见其出不见其入，示寂须臾，君亦太忍；四年三送妾死，无可悲更无可言，悼亡连续，我将安归。
挽第二妾傅氏联
作者：吴恭亨
朝代：清
体裁：联

福慧难兼，抛我忽然无语去；因缘太短，怪卿奚事种情来。
挽第四女联
作者：吴恭亨
朝代：清
体裁：联

丁亥以前未有汝，汝去又安有吾，落落蜉蝣生，老父之留今暂耳；既嫁后三年哭夫，夫死一岁哭女，沉沉苦孽海，高天相扼嘻深哉。
挽胡经武母联
作者：吴恭亨
朝代：清
体裁：联

辛亥汉口南北停战，谁操纵之，有儿三寸舌胜百万兵，国乃由此立；泷冈庐陵死生特书，称仿佛也，壮我一家言系十数事，文竟藉人传。
挽胡讵凡联
作者：吴恭亨
朝代：清
体裁：联

自黎冰次以还，称及门好学而短命死；哭胡讵凡不作，为中国少年之前途危。
挽芷江陈推事联
作者：吴恭亨
朝代：清
体裁：联

楚才晋用，我荐汾阳，两浙腾骧千里蹶；客舍鵩降，君从正则，五溪呜咽一棺埋。
挽莫奎林联
作者：吴恭亨
朝代：清
体裁：联

壮称吏师，晚为儒官，勇退丁横流，初不怨居卑蹭蹬；我被口语，君以身殉，从公忆恤隐，乃今知图始艰难。
挽莫奎林联
作者：吴恭亨
朝代：清
体裁：联

揽舆诵在太行黄河，使君不朽；修国书传文苑循吏，来者其谁。
挽莫奎林联
作者：吴恭亨
朝代：清
体裁：联

李膺通家，孟郊忘年，略分论交，追忆畴曩；黄霸清节，朱邑私谥，团辞诔行，宛符生平。
挽莫奎林联
作者：吴恭亨
朝代：清
体裁：联

谤满人口而略其瑕，雄文许我愧何有；德符吏师未闳所衍，遗爱在民能不忘。
挽莫浚联
作者：吴恭亨
朝代：清
体裁：联

今日何时，盐米艰难，炮火抢攘，寇盗纵横，幕燕釜鱼，君忽无言成解脱；过门大嚼，渔浦负笈，汴粱驱车，岳阳佐幕，酒龙诗虎，我偏茹恨未追随。
挽蒋翊武联
作者：吴恭亨
朝代：清
体裁：联

用讨莽杀身，问天下更谁能议唐李敬业；使臣佗去帝，惜死前不及见流法拿破仑。
挽蔡锷联
作者：吴恭亨
朝代：清
体裁：联

使项城先我公亡，则无洪宪，或我公先项城亡，亦无共和，稍缓须臾，洪宪不生，我公不死；缺英雄为中国哭，故盼伟人，救中国为英雄哭，又盼改制，都辜愿望，伟人之陨，中国之衰。
挽衍圣公孔某联
作者：吴恭亨
朝代：清
体裁：联

衍圣袭封，殿满清之终，开民国之始；委裘遗腹，算明德有后，由尼山有灵。
挽袁世凯联
作者：吴恭亨
朝代：清
体裁：联

高丽奉使，小站练兵，不辞取法五洲，作吾国百年长策；辛亥出山，丙辰晏驾，可恨筹安六贼，败我公一世雄名。
挽谭中立联
作者：吴恭亨
朝代：清
体裁：联

谥君为经生，犹未尽也；今我痛逝者，行自念之。
挽谭延闿母联
作者：吴恭亨
朝代：清
体裁：联

其生也荣，藁砧节度使，主器节度使，赫赫称一门节度使；无远弗届，私祭太夫人，巷哭太夫人，巍巍尊八座太夫人。
挽赵浯斋联
作者：吴恭亨
朝代：清
体裁：联

哭君无言，世亡大师，我伤老友；痛逝自念，日迫短景，海到横流。
挽赵知事父联
作者：吴恭亨
朝代：清
体裁：联

巷哭召父父；日颓旻天天。
挽郑恒栋联
作者：吴恭亨
朝代：清
体裁：联

生有大功在乡，其死足令为善者惧；殁而崇祀于社，不言可得人心之同。
挽长妾李氏联
作者：吴恭亨
朝代：清
体裁：联

仗卿持家，此因恐来世难续；先我正命，其福之过人可知。
挽门人王师禹联
作者：吴恭亨
朝代：清
体裁：联

捧土待塞孟门，累君作卖寨郎遇横死；结缨倏悲季路，待我挽洞庭水祓不祥。
挽阎镇珩联
作者：吴恭亨
朝代：清
体裁：联

著书似秦蕙田，而无位不同，六典屠龙，北岳千古；钩党赖贾伟节，故大祸以解，三人讹虎，东坡再生。
挽陈南石联
作者：吴恭亨
朝代：清
体裁：联

游侠早耳君名，差算死贤郭翁伯；布衣遄逢世乱，却闻盗避郑康成。
挽陈吉甫联
作者：吴恭亨
朝代：清
体裁：联

天道无知，扼君使牖下终，而又非正命；鬼雄不语，怜我蚤人间世，乃倏尽交期。
挽陈吉甫联
作者：吴恭亨
朝代：清
体裁：联

陇游续滇，论生前旅行，直涉禹九州皆遍；欧战连亚，痛死后国步，较系钧一发尤危。
挽陈逢元联
作者：吴恭亨
朝代：清
体裁：联

三挝佯狂，避君鼓吏；群饮轰醉，了此文豪。
挽陈逢元联
作者：吴恭亨
朝代：清
体裁：联

人称次公醒狂，何必酒也；史讳太白醉死，曰捉月云。
挽陈逢元联
作者：吴恭亨
朝代：清
体裁：联

酒未阑，人先散；君至此，天宁论。
挽陈逢元联
作者：吴恭亨
朝代：清
体裁：联

青山荷锸，死便埋之，含饭遽舆尸，君视刘伶定遗恨；黄祖杀人，咎自取也，据床仍设祭，我知严武故怜才。
挽陈金镛联
作者：吴恭亨
朝代：清
体裁：联

楚骚宁不病而呻，今日大招，问魂兮何往；孔教无终亡之理，乃公中陨，则事未可知。
挽雷以动妾联
作者：吴恭亨
朝代：清
体裁：联

一索尚艰，喜见小星配明月；诸因皆幻，惊闻疾雨陨空花。
挽黄兴联
作者：吴恭亨
朝代：清
体裁：联

革满清之命为成功英雄，续革袁氏之命为失败英雄，失败旋成功，算我公造因，众人食果；与专制同生痛过去中国，不与共和同生怅未来中国，未来轶过去，付铜像表德，石柱铭勋。
挽黎陶吾父联
作者：吴恭亨
朝代：清
体裁：联

大儿五经郑，小儿六诏滇，立言与功，生子当如此矣；直笔一行连，特笔十字札，维德符寿，宁天独或私之。
挽黎陶吾父联
作者：吴恭亨
朝代：清
体裁：联

欧史续一行传；孔笔题十字碑。
挽龙璋联
作者：吴恭亨
朝代：清
体裁：联

晚节与革命相始终，名为黄蔡战功所掩；盖棺届长沙之陷落，诔较焦陈横死尤哀。
教堂联
作者：吴恭亨
朝代：清
体裁：联

自西徂东；有教无类。
文昌宫联
作者：吴恭亨
朝代：清
体裁：联

名载史记天官，彼十七世士夫化身，昔未闻也；神司人间科目，到一千年学校变相，应亦怃然。
曾月川生祠联
作者：吴恭亨
朝代：清
体裁：联

觅地殖民，亚洲见哥仑布；涸湖生谷，巴蜀祠李阳冰。
望湘亭联
作者：吴恭亨
朝代：清
体裁：联

一亭雄楚望；百里见潇湘。
望湘亭联
作者：吴恭亨
朝代：清
体裁：联

望衡九面；瞰郭万家。
望章楼联
作者：吴恭亨
朝代：清
体裁：联

世界八星入楼望；云间十子擅文章。
望章楼联
作者：吴恭亨
朝代：清
体裁：联

此山如龙，曰唯县望；凡士附骥，因益名章。
朝阳寺联
作者：吴恭亨
朝代：清
体裁：联

百丈称雄，对门兀立；九溪别派，抱寺曲流。
朱氏余园联
作者：吴恭亨
朝代：清
体裁：联

余兴寄向东流水；园居尊于南面王。
李母墓联
作者：吴恭亨
朝代：清
体裁：联

天门十六峰到此下；吾母百千岁其永宁。
格言联
作者：吴恭亨
朝代：清
体裁：联

此心不滞物物，囿事事；于道求出天天，入人人。
桂香楼联
作者：吴恭亨
朝代：清
体裁：联

万响不可静；一层巍然高。
桂香楼联
作者：吴恭亨
朝代：清
体裁：联

五雷突兀瞰窗立；二水蜿蜒吞郭流。
桃花源联
作者：吴恭亨
朝代：清
体裁：联

山鸟似犹啼往事；桃花依旧笑春风。
檀度庵月色楼联
作者：吴恭亨
朝代：清
体裁：联

月明如昼；色即是空。
正式大总统就职联
作者：吴恭亨
朝代：清
体裁：联

国初定时推袁，国大定时推袁，总统万岁；日出处无天子，日入处无天子，共和一家。
武穴榷运局客座联
作者：吴恭亨
朝代：清
体裁：联

光黄间多异人，愿诸君临存，不忘攻吾短；盐铁官诚俗吏，彻一事终始，方算尽我心。
民国七年春联
作者：吴恭亨
朝代：清
体裁：联

一鼓下巴丘，快事快事；满城守汉腊，过年过年。
民国七年春联
作者：吴恭亨
朝代：清
体裁：联

如火如荼协商战云，美利坚加盟，俄罗斯革命；可惊可愕过去政局，宣统帝复辟，零陵郡起兵。
民国五年春联
作者：吴恭亨
朝代：清
体裁：联

九万里绕日地球，又一周改岁；十三国轰雷炮火，今孤注看人。
民国六年春联
作者：吴恭亨
朝代：清
体裁：联

兹且首三百六旬，愿时时逢开口笑；去年已五十九过，譬种种如今日生。
民国六年春联
作者：吴恭亨
朝代：清
体裁：联

添丁延寿称心过；上巳清明转眼来。
民国六年春联
作者：吴恭亨
朝代：清
体裁：联

盼未来春秋三世升平，定月球殖民，欧洲弭战；记过去一年吾国大事，有赵佗窃帝，翟义起兵。
津市聚宝客栈联
作者：吴恭亨
朝代：清
体裁：联

市人聚观来宾，高车驷马；楚国宝善之子，适馆授餐。
清穆亭联
作者：吴恭亨
朝代：清
体裁：联

别有天地，山水清绝；略余亭台，禽鱼穆然。
清穆亭联
作者：吴恭亨
朝代：清
体裁：联

清清冷冷，小亭听水；穆穆皇皇，大云出山。
渔浦书院联
作者：吴恭亨
朝代：清
体裁：联

新学阐欧美；深山生龙蛇。
渔浦书院联
作者：吴恭亨
朝代：清
体裁：联

茹澧百派合；太华一峰高。
湖南江西会馆庆贺演剧戏台联
作者：吴恭亨
朝代：清
体裁：联

寿域寿人寿杯，春酒万寿；新民新国新剧，舞台一新。
溇澧亭联
作者：吴恭亨
朝代：清
体裁：联

校书风流此亭续；澧右山水天下奇。
溪口张某墓联
作者：吴恭亨
朝代：清
体裁：联

人而有可不灭没；山亦与之争崔巍。
溪口张某墓联
作者：吴恭亨
朝代：清
体裁：联

其人骨已朽；此石名不磨。
溪口张某墓联
作者：吴恭亨
朝代：清
体裁：联

君变陶朱名，人慕陶朱术；生宅溪口市，死葬溪口山。
满氏醒园联
作者：吴恭亨
朝代：清
体裁：联

今不管世界虎斗龙争，拓地十弓，假愚谷为名，五柳自号；未须疑此园山穷水尽，出门一笑，看后溪东去，三峰北来。
满氏醒园联
作者：吴恭亨
朝代：清
体裁：联

华岳三峰当户牖；兰成半亩壮亭台。
满氏醒园联
作者：吴恭亨
朝代：清
体裁：联

醒眼看醉怀不浅；园林倚山状多奇。
澧县女校门联
作者：吴恭亨
朝代：清
体裁：联

广二南化；开九澧先。
澧县实业学校七楠堂
作者：吴恭亨
朝代：清
体裁：联

五七怀国耻；楩楠富楚材。
澧县实业学校联
作者：吴恭亨
朝代：清
体裁：联

事实求是；敬业乐群。
澧县实业学校联
作者：吴恭亨
朝代：清
体裁：联

月计有余，日知所亡，实事实力实做；器非求旧，识以畜德，业工业农业商。
澧县文学专修学校教室联
作者：吴恭亨
朝代：清
体裁：联

天文地文人文，专门致用；兵学农学礼学，修业益精。
澧县新洲鲁氏家庙春祭联
作者：吴恭亨
朝代：清
体裁：联

为告万子孙，国家共和，本来世异秦世；各自一昭穆，牲酒时祀，莫道春非我春。
澧县新洲鲁氏家庙秋祭联
作者：吴恭亨
朝代：清
体裁：联

宁蹈海不帝秦，幸也国已称民，嬗世守高曾矩矱；将营室先立庙，悲哉秋之为气，妥灵揽左右湖山。
澧县新洲鲁氏族谱纂成告庙联
作者：吴恭亨
朝代：清
体裁：联

拜欧揖苏，成杀青书，列祖列宗，神所歆也；洗爵奠斝，比焚黄祭，于堂于著，礼亦宜之。
澧县津市昭武会馆客座联
作者：吴恭亨
朝代：清
体裁：联

果园群木绿浮几；津市繁灯红到门。
澧县津市昭武会馆联
作者：吴恭亨
朝代：清
体裁：联

广义称澧公园，亚土熙熙见欧俗；合群借衣带水，洞庭浩浩接鄱阳。
澧县津市昭武会馆联
作者：吴恭亨
朝代：清
体裁：联

往古来今，沸点成球，不来不生，因离心力产向心力；他乡异县，买山庇厦，诚欢诚喜，由小合群进大合群。
澧县津市昭武会馆联
作者：吴恭亨
朝代：清
体裁：联

秦欤汉欤近代欤，眼前庄严，现大千界楼台影；蹄者角者跂行者，门外自在，更不二庵钟磬声。
澧县镇守使署秋祭阵亡将士联
作者：吴恭亨
朝代：清
体裁：联

唉！今又到一年秋，大好河山，泯泯棼棼，汔未回复旧观，顶礼转轮王，度己度他同解脱；嘻！昔尝痛诸君死，有情箫笛，掩掩抑抑，相将共招雄鬼，心依救世佛，在天在地各归来。
澧浦楼联
作者：吴恭亨
朝代：清
体裁：联

九澧此楼，点缀以洗墨池，囊萤台，更一部弦诵声，大庇有万千间广厦；四郊多垒，经过了龙蛇战，虫沙劫，剩再来笠屐影，快登看八百里洞庭。
火神庙联
作者：吴恭亨
朝代：清
体裁：联

俾人间薪突无忧，巍巍成功，于国为捍大灾，御大患；与天下文明应象，赫赫专祀，愿神永光此土，牗此民。
火车站联
作者：吴恭亨
朝代：清
体裁：联

电掣风驰，遵大路兮，地为辍险；金飞铁走，非尔力也，火之始然。
烈妇张李氏牌坊联
作者：吴恭亨
朝代：清
体裁：联

当其瞑时，犹死孝死忠，无所择者；过此石下，虽愚夫愚妇，亦为懔然。
烈妇张李氏牌坊联
作者：吴恭亨
朝代：清
体裁：联

横地球九万里皆有死；与天门十六峰同其高。
烈妇张李氏牌坊联
作者：吴恭亨
朝代：清
体裁：联

谁其表此一片石；可以上横八行星。
烈妇张李氏牌坊联
作者：吴恭亨
朝代：清
体裁：联

铜像石柱妇不死；式闾表墓帝有言。
牺园联
作者：吴恭亨
朝代：清
体裁：联

尝胆枕戈，亟欲湔吾国之耻；艺麻种果，不妨为农家者流。
狮子岩铅矿公司联
作者：吴恭亨
朝代：清
体裁：联

地产五金利民用；我持寸铁叩天扃。
狮子岩铅矿公司联
作者：吴恭亨
朝代：清
体裁：联

地大不爱宝；臣术能点金。
狮子岩铅矿公司联
作者：吴恭亨
朝代：清
体裁：联

要累黄金高北斗；故鞭赭石涸南山。
甲辰年春联
作者：吴恭亨
朝代：清
体裁：联

甲擐东陲，黄海有警；辰拱北极，紫微先春。
电灯公司联
作者：吴恭亨
朝代：清
体裁：联

疑世界无暮夜；墉人群以光明。
盂兰会道场联
作者：吴恭亨
朝代：清
体裁：联

人言有天堂，今速起起；我不入地狱，后真茫茫。
盂兰会道场联
作者：吴恭亨
朝代：清
体裁：联

脱一切陈死人苦难；仗诸天如来佛慈悲。
盂兰会道场联
作者：吴恭亨
朝代：清
体裁：联

道高一尺，魔高一丈；苦尽众人，度尽众生。
石门影香洞联
作者：吴恭亨
朝代：清
体裁：联

此是人间第几福地、几洞天，怪道书无传者；安得世外有一桃源、一渔父，避秦暴共居之。
石门扈斑山船洞联
作者：吴恭亨
朝代：清
体裁：古风

此是人间第几福地几洞天，怪道书无传者；安得世外有一桃源一渔父，避秦暴共居之。
石门昭烈祠联
作者：吴恭亨
朝代：清
体裁：联

江声自沸；剑气犹生。
石门昭烈祠联
作者：吴恭亨
朝代：清
体裁：联

生为熊为罴，负羽郴衡，劳诸君起捍牧圉；死非战非敌，丛祠渫澧，听雄鬼索还头颅。
祢衡墓联
作者：吴恭亨
朝代：清
体裁：联

岷江骇浪雷鸣，犹想象三挝怒骂；汉口夕阳鸟度，窃欷歔一鹗荐章。
符孝子墓联
作者：吴恭亨
朝代：清
体裁：联

隔涧与张翰林抔土相邻，孝子诗人，同有千古；读碑感连处士遗风而起，贩夫牧竖，亦尊五伦。
纺纱厂联
作者：吴恭亨
朝代：清
体裁：联

参之互之错之综之，经纬俾万端受理；织者染者裁者缝者，功能让一缕开先。
缺厂观物竞楼联
作者：吴恭亨
朝代：清
体裁：联

持观万物表；用竞一楼雄。
自镜园联
作者：吴恭亨
朝代：清
体裁：联

蜡自煎，茧自缠，牺牲在个人，功用在世界；今镜古，他镜己，成败以对照，是非以反观。
莫小海母子合阡联
作者：吴恭亨
朝代：清
体裁：联

母子一双槥安此土；风云百千年护其阡。
衙斋联
作者：吴恭亨
朝代：清
体裁：联

在州无事，朝暮习劳，述祖区区，九澧浮沉营冷宦；先民有言，狱市不扰，守官录录，十年叨窃忝清时。
衙斋联
作者：吴恭亨
朝代：清
体裁：联

洞庭控东，彭山峙西，川岳竞雄，辏此堂宇；狱市无扰，盗贼远迹，掾僚有喜，延于民氓。
衬秀轩联
作者：吴恭亨
朝代：清
体裁：联

问俗已非避秦世；爱奇愿作住山僧。
西子庙联
作者：吴恭亨
朝代：清
体裁：联

麋鹿竟游姑苏，倾国倾城，隐然作卧薪尝胆奥援，咄咄吴其为沼；湖船晚逐范蠡，功人功狗，空付与盲女村翁乱说，嗟嗟汉实寡恩。
西湖白祠袝祀樊宗师征联
作者：吴恭亨
朝代：清
体裁：联

绵绛二州，其百姓皆曰于我有德；湖山一角，后千年来与故人同龛。
西笑堂联
作者：吴恭亨
朝代：清
体裁：联

神仙有无花不语；秦汉兴废山旁观。
西辕门联
作者：吴恭亨
朝代：清
体裁：联

禁奸诘暴；保境息民。
观瀑楼联
作者：吴恭亨
朝代：清
体裁：联

地球倒转海上立；天汉下垂云横崩。
观瀑楼联
作者：吴恭亨
朝代：清
体裁：联

瀑从何来，人言较冀盘山、越天台、赣匡庐，其倒海翻江尤诡；楼不在大，我愿携晋庾亮、宋谢朓、唐崔灏，为赋诗载酒之游。
观瀑楼联
作者：吴恭亨
朝代：清
体裁：联

登楼目眩，有水无地；对瀑耳聋，不云常雷。
觉园联
作者：吴恭亨
朝代：清
体裁：联

先觉后觉，非觉无觉；人园我园，不园名园。
诗境亭联
作者：吴恭亨
朝代：清
体裁：联

江声夜沸；山气夕佳。
诗境亭联
作者：吴恭亨
朝代：清
体裁：联

登高赋新诗；结庐在人境。
诗境园东门联
作者：吴恭亨
朝代：清
体裁：联

每依北斗；待起东山。
诗境园联
作者：吴恭亨
朝代：清
体裁：联

不论有诗无诗，开三径而盘桓，常客来可人，花放如愿；亦知此境何境，揽一园之朝暮，也水解行地，山知绕楼。
诗境园联
作者：吴恭亨
朝代：清
体裁：联

此可作濠濮观，几下浮鱼，跳水泼刺；是殆忘弓缴患，阶前倦鸟，衔花去来。
诗境园西门联
作者：吴恭亨
朝代：清
体裁：联

西畴有事；南面称王。
诗境园门联
作者：吴恭亨
朝代：清
体裁：联

铜山傍檐立；澹水到门流。
贺于心宇婚联
作者：吴恭亨
朝代：清
体裁：联

共挽时艰，君定得健妇，如俾士麦；我持吉语，人争祝多男，嗣西伯昌。
贺人寿联
作者：吴恭亨
朝代：清
体裁：联

自郭解以还见游侠；如南山之寿不骞崩。
贺人寿联
作者：吴恭亨
朝代：清
体裁：联

蟠桃三千年始花实；彭祖八百岁跨商周。
贺人成室联
作者：吴恭亨
朝代：清
体裁：联

子完牖户计；我和溪堂篇。
贺人成室联
作者：吴恭亨
朝代：清
体裁：联

既勤垣墉，定大门户；以蔽风雨，有此屋庐。
贺从子某新婚联
作者：吴恭亨
朝代：清
体裁：联

昨夕月圆今夕满；新人眉妩旧人同。
贺从子某新婚联
作者：吴恭亨
朝代：清
体裁：联

臣叔非痴，喜女嫁男婚，从今可了游山愿；吾宗必大，祝士依妇媚，他日同符举案人。
贺吴汉鑅父母六十寿联
作者：吴恭亨
朝代：清
体裁：联

为偕老祝难老；诞将星拱寿星。
贺吴汉鑅父母六十寿联
作者：吴恭亨
朝代：清
体裁：联

乃公其寿者相；余事以诗人名。
贺吴汉鑅父母六十寿联
作者：吴恭亨
朝代：清
体裁：联

各百年百年添算；后九日九日称觞。
贺吴汉鑅父母六十寿联
作者：吴恭亨
朝代：清
体裁：联

椿寿八千岁，萱并八千岁；客献重九觞，主酬重九觞。
贺唐伯健婚联
作者：吴恭亨
朝代：清
体裁：联

金婚宝石婚，主者吉利；鞠会椎牛会，来宾喜欢。
贺孙子翼母70寿联
作者：吴恭亨
朝代：清
体裁：联

同巴妇清，比陵母智；陈天保颂，代地道终。
贺孙道仁五十寿联
作者：吴恭亨
朝代：清
体裁：联

豳诗万寿东方献；上将一星南极明。
贺张敬尧妻妾寿联
作者：吴恭亨
朝代：清
体裁：联

命妇同称寿者相；将军为款跻堂宾。
贺张致安知县母七十寿联
作者：吴恭亨
朝代：清
体裁：联

离祉延年，颂众母母；昔囚今客，戴二天天。
贺戴龙畦都司七十寿联
作者：吴恭亨
朝代：清
体裁：联

南极星明，曜齐上将；北门管在，威詟偏沅。
贺晏仲鼎父七十寿联
作者：吴恭亨
朝代：清
体裁：联

匹夫慕游侠；万寿赓豳诗。
贺朱上沛六十寿联
作者：吴恭亨
朝代：清
体裁：联

老彭寿有八百岁；麻姑来又三千年。
贺朱文燊夫妇50双寿联
作者：吴恭亨
朝代：清
体裁：联

今日寿耇，他日福曜；大儿孔融，小儿杨修。
贺朱文燊夫妇50双寿联
作者：吴恭亨
朝代：清
体裁：联

偕老恰三万六千日；知非及两四十九年。
贺朱某60寿暨成室联
作者：吴恭亨
朝代：清
体裁：联

张老曰于斯，子荆曰苟完，辛勤大庇；姑山亦无泐，零水亦不涸，富寿所原。
贺李家驹四十寿联
作者：吴恭亨
朝代：清
体裁：联

椿有八千岁；帝之一二臣。
贺李执中61寿联
作者：吴恭亨
朝代：清
体裁：联

五百议员君一鹗；八千椿寿海三田。
贺李执中61寿联
作者：吴恭亨
朝代：清
体裁：联

缇骑自崖千叶海；名山同寿一家言。
贺李执中61寿联
作者：吴恭亨
朝代：清
体裁：联

耻帝秦，效鲁连蹈东海；俾戬谷，赓天保寿南山。
贺李执中61寿联
作者：吴恭亨
朝代：清
体裁：联

肯屈洪宪皇帝之威，舌不能柔，头原可断；似惊澹庵先生犹在，懦真与立，寿自无疆。
贺李远炳婚联
作者：吴恭亨
朝代：清
体裁：联

关睢之终，应以麟趾；鲲鱼所变，纵为鹏抟。
贺某人成宅联
作者：吴恭亨
朝代：清
体裁：联

相其阴阳，观其流泉，似韩子三十年有此；彻彼桑土，绸缪牖户，比杜陵千万间何如。
贺某人生子联
作者：吴恭亨
朝代：清
体裁：联

悬门杂有鲤鱼旆；老蚌生此明月珠。
贺某十月初三日续弦联
作者：吴恭亨
朝代：清
体裁：联

琴续第二弦和合；月过初三夜团圞。
贺某氏婚联
作者：吴恭亨
朝代：清
体裁：联

似舅君可方何无忌；嫁女人言得王右军。
贺某氏新婚联
作者：吴恭亨
朝代：清
体裁：联

一歌陈麟之趾，再颂赋螽斯羽；嫁女须王右军，娶妻得阴丽华。
贺汪吉占婚联
作者：吴恭亨
朝代：清
体裁：联

但愿和合百千万岁；为歌窈窕一二三章。
贺熊希龄母七十寿联
作者：吴恭亨
朝代：清
体裁：联

儿才称一柱石；母寿高八行星。
贺熊希龄母七十寿联
作者：吴恭亨
朝代：清
体裁：联

其仁盖地，其福极天，骈喜与欢，八州献寿；以武定边，以文当国，维夫及子，五筸破荒。
贺熊得寿游击夫妇五十寿联
作者：吴恭亨
朝代：清
体裁：联

我为揖客则将军重；天与大年俾厥妃同。
贺熊鹍吾60寿联
作者：吴恭亨
朝代：清
体裁：联

助我臂求党务进步；愿君寿与天门同高。
贺王某纳妾联
作者：吴恭亨
朝代：清
体裁：联

将星之旁，小星有曜；战史而后，眉史新修。
贺王正雅长子婚联
作者：吴恭亨
朝代：清
体裁：联

虎父无犬子；螽斯先桃夭。
贺王育琦母寿联
作者：吴恭亨
朝代：清
体裁：联

今我持为大母寿；有儿行博冠军侯。
贺王育琦母寿联
作者：吴恭亨
朝代：清
体裁：联

大母陶侃母；高年彭篯年。
贺王邦彦七十寿联
作者：吴恭亨
朝代：清
体裁：联

良医活人，大德得寿；荐绅领袖，科举晨星。
贺符靖献长子婚联
作者：吴恭亨
朝代：清
体裁：联

南山高此门并；桃夭赋之于归。
贺续弦联
作者：吴恭亨
朝代：清
体裁：联

君欢再有室；我颂百斯男。
贺莫兼峰八十二寿联
作者：吴恭亨
朝代：清
体裁：联

一行累书，金管银管斑管；群芒争曜，德星文星寿星。
贺袁世凯生日联
作者：吴恭亨
朝代：清
体裁：联

中国一家，地球行将一家，惟天之所佑；项城万岁，总统不止万岁，故寿曰无疆。
贺袁世凯生日联
作者：吴恭亨
朝代：清
体裁：联

原国家未来，有欧罗巴臣，美利坚妾；劵总统必得，曰维多利寿，华盛顿名。
贺谢申岳婚联
作者：吴恭亨
朝代：清
体裁：联

此一双人俨璧合；后五十年纪金婚。
贺赵日可70寿联
作者：吴恭亨
朝代：清
体裁：联

我陈祝词，日箕畴五福首富寿；天锡纯嘏，如太华九龙不骞崩。
贺适莫氏女生女联
作者：吴恭亨
朝代：清
体裁：联

明月蚌胎，我之自出；羊腔酒担，邻亦偕来。
贺适莫氏姨生女联
作者：吴恭亨
朝代：清
体裁：联

生勿悲酸，谢有爱女；近相依附，谭为私亲。
贺邓鉴三母七十寿联
作者：吴恭亨
朝代：清
体裁：联

称一家家庆；祈众母母年。
贺陈继良子婚联
作者：吴恭亨
朝代：清
体裁：联

生儿古有孙征虏；娶妻当得阴丽华。
贺马衡一父母70寿联
作者：吴恭亨
朝代：清
体裁：联

春八千秋八千纪算；前重九后重九称觞。
赈饥台联
作者：吴恭亨
朝代：清
体裁：联

呼尔而与之，新鬼故鬼；可以无饥矣，前台后台。
赠刘寅淑联
作者：吴恭亨
朝代：清
体裁：联

随缘穿衣吃饭；切实作事为人。
赠刘蓟生联
作者：吴恭亨
朝代：清
体裁：联

黄舒山水发奇特；张杨文笔同雄横。
赠妓怜宝联
作者：吴恭亨
朝代：清
体裁：联

小怜玉体横陈夜；天宝末年时世妆。
赣籍国民小学联
作者：吴恭亨
朝代：清
体裁：联

教以诗书，明以人伦，童而习之，率吾子弟；既有文事，亦有武备，天所骄者，卫我国家。
辛亥秋题川路风潮联
作者：吴恭亨
朝代：清
体裁：联

不诚反身，格杀勿论；致孝于鬼，胥匡以生。
辛亥秋题川路风潮联
作者：吴恭亨
朝代：清
体裁：联

为之范乃驰驱方以类；其必死于道路怀无亲。
辛亥秋题川路风潮联
作者：吴恭亨
朝代：清
体裁：联

众口铄金极盛；六州聚铁造端。
追悼澧军将士联
作者：吴恭亨
朝代：清
体裁：联

捍牧圉虽万死无择；称熊罴不二心之臣。
追悼澧军将士联
作者：吴恭亨
朝代：清
体裁：联

生能执干戈卫社稷；死有光日月重泰山。
追悼澧军将士联
作者：吴恭亨
朝代：清
体裁：联

起直为子卫父兄，臂捍头目而斗；死能俾伍符尺籍，六郡良家争光。
追悼澧阵亡将士联
作者：吴恭亨
朝代：清
体裁：联

手提髑髅，殁吾宁也；身捍灾患，来者视之。
道场联
作者：吴恭亨
朝代：清
体裁：联

佛本无灵，安知地狱天堂之非幻；我姑从俗，或亦人情物理所不禁。
邢贞女坊联
作者：吴恭亨
朝代：清
体裁：联

后秦帝巴寡妇怀清台二千年，切云危立；与欧洲拿破仑纪功坊三万里，隔海对蹲。
邢贞女坊联
作者：吴恭亨
朝代：清
体裁：联

程婴之不生，首阳之不臣，论用心讵少异；雷岳在其东，道山在其北，惟此石与争高。
邮政局联
作者：吴恭亨
朝代：清
体裁：联

速于置邮；是亦为政。
醒园茶楼联
作者：吴恭亨
朝代：清
体裁：联

忍独为醒；有如此园。
铜元局联
作者：吴恭亨
朝代：清
体裁：联

山供鼓铸；泉象流通。
铜元局联
作者：吴恭亨
朝代：清
体裁：联

饥不能食，寒不能衣，道在前人利用；天地为炉，阴阳为炭，效呈物质文明。
长沙光复纪念会戏台联
作者：吴恭亨
朝代：清
体裁：联

今真苏自由魂，当场一出风云气；此莫作假事看，上座诸君世界人。
长沙光复纪念会戏台联
作者：吴恭亨
朝代：清
体裁：联

古人舞台与今人舞台都应作如是观，唤甚么本头，任列位想想；喋血革命不流血革命恰己成昨日事，扮出些脚色，请当场看看。
长沙光复纪念会联
作者：吴恭亨
朝代：清
体裁：联

五族一家共和，小无希腊大无美；九月一日纪念，南向潇湘西向秦。
长沙光复纪念会联
作者：吴恭亨
朝代：清
体裁：联

厥功首功，武昌响，长沙应；今日何日，专制死，自由生。
长沙光复纪念会联
作者：吴恭亨
朝代：清
体裁：联

因昨日过去湖南，盼他日未来中国；惟有人流血革命，始成人自由共和。
长沙定王台图书馆联
作者：吴恭亨
朝代：清
体裁：联

许我读崔镳五千卷；随人吊汉景十三王。
门联
作者：吴恭亨
朝代：清
体裁：联

儿官大如粟；我屋小于船。
门联
作者：吴恭亨
朝代：清
体裁：联

将军有揖客；老子其犹龙。
门联
作者：吴恭亨
朝代：清
体裁：联

邻有晏婴居近市；诗成康乐草生春。
问津亭联
作者：吴恭亨
朝代：清
体裁：联

渔父不来，桃花何处；空亭独坐，流水自闲。
陶靖节祠联
作者：吴恭亨
朝代：清
体裁：联

撰出一篇文配享此山，当日功臣，应推桃花渔父；耻为五斗米臣事异姓，先生晚节，合谥禾黍顽民。
隅亭联
作者：吴恭亨
朝代：清
体裁：联

愿世界无向隅者；壮吾园故又亭之。
雅理医院联
作者：吴恭亨
朝代：清
体裁：联

我无良相，人乃有良医，痛痒所关，大都皆三折肱者；国号病夫，野因多病院，疮痍之起，初不过一反手间。
零阳小学堂联
作者：吴恭亨
朝代：清
体裁：联

零溪东环，群流并纳；阳适南倚，千仞独高。
静妙轩联
作者：吴恭亨
朝代：清
体裁：联

静坐规四海；妙用存一心。
预拟婚联
作者：吴恭亨
朝代：清
体裁：联

信女善男，男婚女嫁；欢天喜地，地久天长。
预拟婚联
作者：吴恭亨
朝代：清
体裁：联

倡平等，愿先男女平等；爱自由，否认婚姻自由。
预拟婚联
作者：吴恭亨
朝代：清
体裁：联

必齐之姜，必宋之子；愿花长好，愿月长圆。
预拟婚联
作者：吴恭亨
朝代：清
体裁：联

新婚吉利，金婚愿祷；今日夫妻，他日公婆。
预拟婚联
作者：吴恭亨
朝代：清
体裁：联

欢喜姻缘，姻缘美满；团圞儿女，儿女英雄。
预拟婚联
作者：吴恭亨
朝代：清
体裁：联

贺新郎，同心结；将进酒，合欢杯。
题县署刑招房联
作者：吴恭亨
朝代：清
体裁：联

刑牲迎年，四时吉利；招鹤止户，一切喜欢。
题县署工科联
作者：吴恭亨
朝代：清
体裁：联

工仍旧名，合农商为一部；科守成宪，沿周礼第六官。
题县署招科联
作者：吴恭亨
朝代：清
体裁：联

招贤为檠，依德为辅；科罪以法，衡情以辞。
题寓庐联
作者：吴恭亨
朝代：清
体裁：联

其次辟地；此生问天。
题寓庐联
作者：吴恭亨
朝代：清
体裁：联

安能郁郁久居，痛日暮途远；何敢沾沾自喜，说道高毁来。
题寓庐联
作者：吴恭亨
朝代：清
体裁：联

末了有数大事；自怜为一先生。
题寓庐联
作者：吴恭亨
朝代：清
体裁：联

闭门思过重思过；对酒无言匪无言。
题某君浮家之舸慈航联
作者：吴恭亨
朝代：清
体裁：联

东大陆将沉，谁与挽横流沧海；南面王不易，此应称彼岸慈航。
题某君浮家之舸慈航联
作者：吴恭亨
朝代：清
体裁：联

巨川作舟楫；前途慎风波。
题某君浮家之舸慈航联
作者：吴恭亨
朝代：清
体裁：联

无心作张志和，浮家泛宅；有志学哥伦布，觅地殖民。
题澧社联
作者：吴恭亨
朝代：清
体裁：联

发皇人文，于澧托始；考论学术，结社自由。
题澧社联
作者：吴恭亨
朝代：清
体裁：联

澧江滥觞，至八百洞庭合流始为大；社会进化，赖二三豪隽讲学开其先。
龙潭小学联
作者：吴恭亨
朝代：清
体裁：联

龙得云斯灵，道在通权达变；潭之水不涸，学须穷委究源。
渔浦书院联
作者：吴恭亨无
朝代：清
体裁：联

建安文章蓬莱骨；渔浦江山天下稀。
南浦
作者：吴慈鹤
朝代：清

章水平铺碧玉流，稀疏红翠可怜秋。劝君莫下销魂浦，三板轻船不载愁。
多年葛帐绽裂以纸缀之戏赋
作者：吴慈鹤
朝代：清

敝帷皴裂不须憎，秘有麟胶欲自矜。妇拆海图供补未，儿眠秋雨蹋穿曾。长饥絮虱生涯换，易饱书鱼食料增。从此梅花通梦寐，夜窗凉月浸层层。
嵩山联
作者：吴慈鹤
朝代：清
体裁：联

近四旁惟中央，统泰华恒衡，四塞关河拱神岳；历九朝为都会，包伊洛瀍涧，三台风雨作高山。
舟中检录旧作感赋长句
作者：吴慈鹤
朝代：清

少小诗才苦不纵，束缚霜毫万牛重。有如工女立寒窗，刻剪衾裳作鸾凤。虽然十指尽僵裂，神物焉能为我用。十年学诗祇自惭，那有一篇堪百讽。一自明湖醉风雪，复出从军事鞍鞚。青磷白骨皆眼见，恨蕊愁花亦心痛。夜镫草檄百纸空，晓月吹铙万夫閧。玉貌歌来尚战场，金朽丐处均厮从。从此豪情风雨至，倏忽高歌鬼神送。流黄夺得九张机，织出天衣尽无缝。李杜韩苏生不再，衮衮群儿空簸弄。放翁诗诀已轻传，清钟谁更敲秋梦。
题从舅戴春溪孝廉诗集
作者：吴慈鹤
朝代：清

春溪于为诗，有险必深入。青山驱而前，碧海喝使立。死红乾春丛，病绿扫秋隰。长鲸脍脔肥，雌凤啄髓吸。痴騃丽女锁，幽忧玉童絷。月为破镜飞，地已清泪湿。呜呼郊贺亡，其柄君可执。孤情铲鸿濛，大雅扛嶪岌。余生慕奇士，善善徒汲汲。常悯大法摧，得君破忧悒。虎豹必山居，蛟龙必水蛰。所贵养其用，动辟恃静翕。六经乃高曾，百氏资拱揖。潢污无根原，溟渤万水集。维南崇者山，仰止跂可及。期君树宏达，杜韩有梯级。
和昆源弟仙弈亭怀古韵
作者：吴懋清
朝代：清

竟不留残谱，当年此遇仙。帘疏接山翠，瓶汲动江烟。历劫看柯柄，飞空想石船。也曾得丹诀，摆落叹无缘。
山居
作者：吴懋清
朝代：清

家在藤崖石岫中，四围春色一山松。买舟欲访疑无路，知在云深第几重。
初郡中魁堂会社无匾丙寅1806陈君握卿建朱子祠脩敬字堂颜曰中社书院以郡外有南北社此中立也
作者：吴成谟
朝代：清

古社今衔署此君，关中特立振斯文。沂公惜字崇前圣，朱子传闽证夙闻。地薄西南雄学海，堂开左右庆连云。春秋二仲频馨存，善气时来满院薰。
鬓云松令·叠字词
作者：吴承勋
朝代：清
体裁：词

掩纹纱，开宝鼎。一树梧桐，一树梧桐影。络纬啼烟秋欲暝。翠玉楼前，翠玉楼前井。
凤衾寒，鸳帐冷。好梦无端，好梦无端醒。离别团圆今夜并。愁依阑干，愁依阑干等。
山行柬周炼师
作者：吴承泰
朝代：清

苍峰落日寒，万壑秋声起。白日逐云归，行人犹未已。
挽曾国荃联
作者：吴承潞
朝代：清
体裁：联

伟略佐中兴，功高汗简，迄今寻旧时战垒，想象旌旗，长期伏莽潜销，棠棣竞镌碑，一代宗臣同气少；剡书甄薄植，名忝御屏，忆昔拜丞相祠堂，苍芒涕泪，讵料大星继陨，荔蕉重荐酌，两番知己报恩难。
挽曾纪泽联
作者：吴承潞
朝代：清
体裁：联

以宗臣后，为命世才，溯瀛海壮游，方期贵寿勋名，论古远同富彦国；抱数日疴，证三生果，环地球诸部，相与咨嗟叹息，问年差等陆忠宣。
送人南游次洵可兄韵
作者：吴承福
朝代：清

君游卑湿地，寒暑慎衣裳。今日聊同醉，明朝即异乡。马行函谷月，舟度洞庭霜。万里离群恨，应从别后长。
游山寺
作者：吴承禧
朝代：清

偶来禅院坐，潇洒意殊可。僧出寂无人，林风落山果。
过友人山庄
作者：吴承禧
朝代：清

数亩园中地，游人断往还。村居花事晚，春昼鸟声间。林密行闻水，窗虚坐见山。更怜朝雨足，野老亦开颜。
阿千驿晚眺
作者：吴承禧
朝代：清

策蹇长途细咏诗，秋风衰草乱人思。斜阳古道间回首，几树红蕉出短篱。
三叹
作者：吴振棫
朝代：清

长安朱邸太峥嵘，蠹喙能无仆屋惊。挟瑟争趋门下客，横刀新典禁中兵。稷蜂琐琐凭谁掇，仗马森森久厌鸣。不见汉家垂史笔，废书三叹想间平。
书强忠烈手迹卷后
作者：吴振棫
朝代：清

洪炉发猛火，良玉光不蚀。烈风西北来，劲草众始识。懿惟嘉庆朝，文武多英特。心肝奉至尊，臣节繇是植。纪年当癸酉，京辇余旅食。昼惊妖彗长，直扫紫垣侧。九门断车马，气色昼惶惑。赫赫威烈枪，一破天地黑。电旗挟雷鼓，中夜的孤？。清跸在近郊，万骑旋宝勒。晏然遂无事，天盖相有德。先时白波寇，远结黑山贼。滑台实凶巢，牛李奸叵测。苟非巨刃扬，孰能剪其翼。外贼应朝至，三辅祸愈亟。神都百万户，县命在晷刻。伟哉忠烈公，摘发无伏匿。恨未膏斧砧，狱底系徽纆。先发势转孤，计早乱源塞。嗟嗟城隍隳，小县阙兵力。阖门卅五口，横尸惨闺阈。大吏疏以闻，天子惊叹极。推原事本末，煌煌下手敕。谓非寻常功，功乃在社稷。风转四十年，回首犹记忆。贤子政甚清，抱卷日拂拭。卷中千百年，精气贯简墨。训家勖俭勤，论事豁忠直。刚肠无巧舌，读者但太息。就义真从容，视古颜无恧。方今久苦战，徵调遍南北。将吏岂不多，烽燧胡未熄。昔时乱则戡，未至忧蹙国。长歌凌霜晓，述往意凄恻。作歌者为谁，先朝史臣棫。
书强忠烈手迹卷后
作者：吴振棫
朝代：清
体裁：古风

洪炉发猛火，良玉光不蚀。烈风西北来，劲草众始识。懿惟嘉庆朝，文武多英特。心肝奉至尊，臣节繇是植。纪年当癸酉，京辇余旅食。昼惊妖彗长，直扫紫垣侧。九门断车马，气色昼惶惑。赫赫威烈枪，一破天地黑。电旗挟雷鼓，中夜的孤�。清跸在近郊，万骑旋宝勒。晏然遂无事，天盖相有德。先时白波寇，远结黑山贼。滑台实凶巢，牛李奸叵测。苟非巨刃扬，孰能剪其翼。外贼应朝至，三辅祸愈亟。神都百万户，县命在晷刻。伟哉忠烈公，摘发无伏匿。恨未膏斧砧，狱底系徽纆。先发势转孤，计早乱源塞。嗟嗟城隍隳，小县阙兵力。阖门卅五口，横尸惨闺阈。大吏疏以闻，天子惊叹极。推原事本末，煌煌下手敕。谓非寻常功，功乃在社稷。风转四十年，回首犹记忆。贤子政甚清，抱卷日拂拭。卷中千百年，精气贯简墨。训家勖俭勤，论事豁忠直。刚肠无巧舌，读者但太息。就义真从容，视古颜无恧。方今久苦战，徵调遍南北。将吏岂不多，烽燧胡未熄。昔时乱则戡，未至忧蹙国。长歌凌霜晓，述往意凄恻。作歌者为谁，先朝史臣棫。
云里
作者：吴振棫
朝代：清

云里嶙峋见翠微，山山都受白云围。上坡卅里穿云出，更有白云头上飞。
剑州古柏行
作者：吴振棫
朝代：清

剑州之柏奇在多，百里塞尽涧与阿。剑州之柏多愈奇，千谲万幻无端倪。质如坚金色如石，老气九州无与敌。横枝突怒穿别岭，危根虚无挂绝壁。半枯半生熊绝殊，欲仆欲起势尤激。怒芽泼黛媚魑魍，空腔出火下霹雳。峰颠一株气象尊，山中万木皆儿孙。顽阴不受日月照，一碧倒卷天光吞。翠云抟结天上廊，每来见此喜欲狂。朝潮夕汐弄奇响，上天下地流空香。只愁山尽树亦尽，不因路险嫌山长。拙吟体物苦难消，写示旁人供一笑。须知物类何重轻，端赖风徽足凭吊。仙踪尚有留侯山，神物终怀孔明庙。
响琴峡
作者：吴振棫
朝代：清

双崖对立削铁成，上摩天阙与云平。俯视不测烟冥冥，石梁横跨通人行。堕井窥见天光明，不知日月何方生。怒涧穿石势建瓴，雪瀑飞卷鹭羽轻。海鳅喷喝潮倒倾，龙公捧檄驱雷霆。阿香推车无暂停，两甄合战铙鼓鸣。万马蹴踏虏帐惊，铜山碎裂宵匉訇。闻者震掉心怦怦，胡乃以琴为之名。琴含太古移我情，大弦春温小弦清。九十一声无此声，或者缥缈仙之灵。爱此幽险飞驭经，华山毛女招媌娙。东阳石室幽不扃，曲罢月落霜峰青。世上传说惊聋盲，大书深刻不可更。此意是非谁与评，狂吟付与黄猿听。
嘉陵江
作者：吴振棫
朝代：清

分水岭前江水张，朝天关下估帆张。料得江头孤馆梦，随风一夜下钱塘。
天涯话别图
作者：吴振棫
朝代：清

皓首迁官仍万里，羁鸿分影乍惊秋。匆匆香国三年住，莽莽边城两度游。客梦易醒偏夜雨，天涯难买是归舟。相逢重话西园旧，藓径筠廊卷里留。
将去濠州而资用乏绝
作者：吴振棫
朝代：清
体裁：七言律诗

少连讵有淮南物，漫遣繁忧集百端。巢燕去来真草草，磨驴踪迹自团团。宦游似作无家别，世态都轻近替官。且为老饕谋一饱，白鱼如雪正堆盘。
将去濠州而资用乏绝
作者：吴振棫
朝代：清

少连讵有淮南物，漫遣繁忧集百端。巢燕去来真草草，磨驴踪迹自团团。宦游似作无家别，世熊都轻近替官。且为老饕谋一饱，白鱼如雪正堆盘。
岁歉感怀
作者：吴振棫
朝代：清

吴楚伤心雨，江湖极目波。逢人闻太息，卒岁更如何。积涨龟鱼喜，寒原鸿雁多。方知饱粗粝，未可动悲歌。井灶依稀在，妻孥转徙遥。人生贱于草，米价长如潮。良吏怜糠饼，空田少麦苗。微闻两黄鹄，新唱复陂谣。萧瑟苕溪上，惊危狴户余。已宽沈命法，愿读活民书。呼吁情原迫，仓皇计亦疏。仰怀虞内史，私米恤穷闾。岂用封椿积，惟忧郡国荒。况通西极马，早射北星狼。使节巡行远，畺臣赈恤详。古来无旱潦，何以见尧汤。
岁歉感怀·其一
作者：吴振棫
朝代：清

吴楚伤心雨，江湖极目波。逢人闻太息，卒岁更如何。积涨龟鱼喜，寒原鸿雁多。方知饱粗粝，未可动悲歌。
岁歉感怀·其三
作者：吴振棫
朝代：清

萧瑟苕溪上，惊危狴户余。已宽沈命法，愿读活民书。呼吁情原迫，仓皇计亦疏。仰怀虞内史，私米恤穷闾。
岁歉感怀·其二
作者：吴振棫
朝代：清

井灶依稀在，妻孥转徙遥。人生贱于草，米价长如潮。良吏怜糠饼，空田少麦苗。微闻两黄鹄，新唱复陂谣。
岁歉感怀·其四
作者：吴振棫
朝代：清

岂用封椿积，惟忧郡国荒。况通西极马，早射北星狼。使节巡行远，畺臣赈恤详。古来无旱潦，何以见尧汤。
曲阳春感和沈朗山明府寿榕元韵·其三
作者：吴振棫
朝代：清
体裁：七言绝句

最羡屠苏酌后先，春盘聚饮杂腥膻。岂知远道移家客，仍阙诸孙压岁钱。
松文清公虎字歌
作者：吴振棫
朝代：清

仁宗至仁容直谏，文清在朝时拜章。朴忠颇不识忌讳，亦有谣诼多中伤。清名伟节动中外，每以尺箠笞戎羌。边庭卧护烽堠静，帖耳受驱如犬羊。生无他嗜苦嗜酒，烧春痛吸不择偶。醉酣兴发作虎字，字大于身胆如斗。寻丈以外一笔成，山摧谷动雷雨倾。雄强蓄势跳跃出，得虎生气匪以形。悬之幽堂风夜吼，老魅走避儿童惊。爱公书者摩挲极，公之所重非翰墨。藜藿不采众慑伏，淮南寝谋赖汲直。鼎湖龙去四海恸，公亦骑箕侍帝侧。狐狸琐琐如弗问，貙罴吞噬浩莫测。纷纭世事已十年，惨淡风烟想颜色。即今尘壁剩钜幅，不敢逼视坐叹息。吁嗟乎！怒猊渴骥妙绝伦，书中之圣自有人，守在四夷谁虎臣。
水磨
作者：吴振棫
朝代：清

筑石阑水水受矶，失势一落如溃围。水中大轮三十毂，冲激倏忽行如飞。下轮上硙一柱贯，轮旋硙转无相违。不须輠炙膏与脂，前莫与挽后莫推。雷风交奋出奇响，日月疾走无停机。水流不方但圆折，盘涡蹙碧跳明玑。不杵不臼米出甲，屑玉万斛清霏霏。自成精凿匪人力，杜公巧制谁能希。昔人豪横殖生产，妨民灌溉家自肥。今人生计嗟日微，搒掠聊免铅舂悲。未须刘颂禁侵害，莫与卫尉同谁讥。水声激激寒生衣，北方有此吾见稀。瘦驴幸免踏陈迹，东风贯耳鸣斜晖。
江上
作者：吴振棫
朝代：清

白鹭飞来踏浪花，寒鱼得汕便为家。估帆争向沙头落，筀竹阴阴酒旆斜。
渡辰江望丹山
作者：吴振棫
朝代：清

一江纳双流，波势卷寥廓。群峰压扁舟，颇虑篙橹弱。稍稍滩脚回，迟迟沙尾著。南望隔岸山，千尺俯城郭。石动风雨悬，谷暗夔魖乐。云有仙真人，栖此鍊大药。至今法丹处，紫气抱飞阁。籀书九千外，奇字谁所作。舟师指示我，灵迹具灼灿。吁嗟尘浊中，焉能招黄鹤。羽化多渺茫，耳食误假托。秘籥启灵台，万象掷糟粕。
滇中十月后梅已作花而绿叶满枝未落也
作者：吴振棫
朝代：清

重重如裹碧绡衣，掩映仙肤万玉妃。毕竟春情瞒不住，灵香先逐晓云飞。花格何曾瘦更寒，看花还带绿阴看。画师读尽《梅花谱》，如此春光画却难。
滇中十月后梅已作花而绿叶满枝未落也·其一
作者：吴振棫
朝代：清

重重如裹碧绡衣，掩映仙肤万玉妃。毕竟春情瞒不住，灵香先逐晓云飞。
滇中十月后梅已作花而绿叶满枝未落也·其二
作者：吴振棫
朝代：清

花格何曾瘦更寒，看花还带绿阴看。画师读尽《梅花谱》，如此春光画却难。
滹沱
作者：吴振棫
朝代：清

平沙枯木晓鸦多，隔岸连群卧橐驼。水上坚冰冰上雪，挥鞭容易过滹沱。
玉屏道中
作者：吴振棫
朝代：清

万里看春色，萧然客眼中。乱莺山店雨，一蝶戍旗风。岁月惊飞絮，妻孥共转蓬。终当决归计，蓑笠逐溪翁。
留坝
作者：吴振棫
朝代：清

逐队骡纲远，挥鞭夕未间。人经野羊水，路往画眉关。猎骑原头火，归鸿雨外山。今宵凤州酒，好为破愁颜。
盘江铁索桥歌
作者：吴振棫
朝代：清

此江甚广不可梁，此水甚怒不可航。山高入天下入水，两岸壁立青相当。千縆百杙此桥就，铁锁连属百丈强。几时改驿驰騕袅，行旅争言新路好。百年榛芿瘴烟深，兽迹日多人迹少。近来新路复多阻，峒苗披猖扰烽羽。扫除既恨兵薄弱，徵输更叹民困苦。荒坡高下田不耕，破灶欹斜店无主。行人惧掠求故道，胆落危桥战双股。江上风雪声萧骚，我来急为呼掾曹。今年请钱速修筑，毋使铁烂桥动摇。兵行似从枕席过，烟尘要使须臾消。君不见西征万骑雄且武，薄伐事在康熙朝。
竹鸡塘
作者：吴振棫
朝代：清

竹鸡啼处滑春泥，湘草如烟剪碧齐。睡起一声渔笛远，片帆斜日洞庭西。
答严缁生孝廉即送之黔
作者：吴振棫
朝代：清

文武无方略，平生负国深。艰危遂如此，啸咏复何心。边地才充少，劳生病易侵。更谁相慰喻，佳语似风琴。一饱不可得，去家依故人。疲驴万山雨，小别亦酸辛。铁锁蛮江渡，松明店壁尘。此行无劫帅，书问慰慈亲。
答严缁生孝廉即送之黔·其一
作者：吴振棫
朝代：清

文武无方略，平生负国深。艰危遂如此，啸咏复何心。边地才充少，劳生病易侵。更谁相慰喻，佳语似风琴。
答严缁生孝廉即送之黔·其二
作者：吴振棫
朝代：清

一饱不可得，去家依故人。疲驴万山雨，小别亦酸辛。铁锁蛮江渡，松明店壁尘。此行无劫帅，书问慰慈亲。
自桃树坳至巴家坳皆极险峻
作者：吴振棫
朝代：清

入山眈苦吟，摹状成结构。山意不我屈，出奇与诗斗。兹辰涉诸坳，遂使我马瘦。上坡骇梯空，下坡疾放溜。苔滑不受趾，木摽几绝脰。阪危侧掀淖，石裂下陷窦。怪禽前后啼，雾雨无白昼。一步一惕息，十步一逗留。入险非人挤，敢吁神物救。饥疲无佳思，印手欲缩袖。但歌《蜀道难》，未免见闻陋。
藤花歌
作者：吴振棫
朝代：清

老藤广荫三亩余，乃在听事东南隅。我来霜雪正萧悴，陆槁疑是樵薪枯。苔封石倚势盘屈，五龙纠绞根非孤。蔓延四走络高架，亿万鬼膊相枝梧。三月四月土脉酥，一雨再雨甘醍醐。柔丝吐春换新绿，纤纤袅袅森鱼须。烟苞露甲看渐坼，一夜脱尽青罗襦。晓晴睡足帷幕卷，紫气赩赫惊双矑。珑玲香界宝璎珞，钩连缀系密复疏。奇芬馣？试微嗅，霍然肺病今朝苏。青钱买春作清赏，延客亟唤长须奴。惜哉地志阙未载，又无好句穷追摹。轮囷郁崛数百载，惟供俗眼为欢娱。风尘连蹇士失职，得不与此同嗟吁。欲求良工写万本，达之上国传通都。使知海邦有异植，耀艳实与凡葩殊。得一知己可无恨，不须九锡为花谀。
藤花歌
作者：吴振棫
朝代：清
体裁：古风

老藤广荫三亩余，乃在听事东南隅。我来霜雪正萧悴，陆槁疑是樵薪枯。苔封石倚势盘屈，五龙纠绞根非孤。蔓延四走络高架，亿万鬼膊相枝梧。三月四月土脉酥，一雨再雨甘醍醐。柔丝吐春换新绿，纤纤袅袅森鱼须。烟苞露甲看渐坼，一夜脱尽青罗襦。晓晴睡足帷幕卷，紫气赩赫惊双矑。珑玲香界宝璎珞，钩连缀系密复疏。奇芬馣�试微嗅，霍然肺病今朝苏。青钱买春作清赏，延客亟唤长须奴。惜哉地志阙未载，又无好句穷追摹。轮囷郁崛数百载，惟供俗眼为欢娱。风尘连蹇士失职，得不与此同嗟吁。欲求良工写万本，达之上国传通都。使知海邦有异植，耀艳实与凡葩殊。得一知己可无恨，不须九锡为花谀。
见诗舲去年阅兵汉凤纪行诸诗有作
作者：吴振棫
朝代：清

千骑秦原画角催，巡边西过祀鸡台。马头山色褒斜尽，雁外秋声汉沔来。偶作歌行新壁垒，有如号令肃风雷。金牛古道尤奇险，重镇回翔待此才。
谒宋文宪公祠
作者：吴振棫
朝代：清

四贤名姓重金门，晚戍忠州失主恩。卜兆远依香界树，怀乡难返锦江魂。异时俎豆英灵共，开国文章体格尊。莫向寒芜悲马鬣，孝陵南望暮烟昏。
闻喜吊裴晋公
作者：吴振棫
朝代：清

朋党难消贼易除，四朝遗迹动欷歔。风裁陆贽词尤激，功业汾阳福不如。岂有贤奸能并进，空言恩礼未全疏。萧条绿野堂中酒，世事伤心白首余。
阅滇系杂录永明旧事
作者：吴振棫
朝代：清

东方日出耀沧溟，牛角山河爝火荧。孱主爪牙群盗贼，蛮天歌哭小朝廷。赭陉台畔云都散，旧晚坡前草尚青。谁把奇功觅封赏，金蝉风雨不堪听。
雨后山行
作者：吴振棫
朝代：清

长风荡林樾，五月有秋声。客起雨初止，晓凉蝉乍鸣。中峰晴色转，破寺乱泉生。莫过猿啼处，恐伤羁旅情。
青阳道中
作者：吴振棫
朝代：清

秋浦闻猿泪未乾，客怀难借酒杯宽。濛濛九子山头雨，又向逢窗作晚寒。
风雨伤稼民多流亡既请缓征复率诸吏富人输白金二十余万两益以官钱立法分赈冬及春凡五阅月麦熟乃止因为数诗识痛定思痛之意·其一
作者：吴振棫
朝代：清

政阙阴阳沴，扪心疚在奈。淹作嗟水潦，补救费踌躇。国算金钱重，村人廪廥虚。七亡还七死，流涕鲍宣书。
风雨伤稼民多流亡既请缓征复率诸吏富人输白金二十余万两益以官钱立法分赈冬及春凡五阅月麦熟乃止因为数诗识痛定思痛之意·其三
作者：吴振棫
朝代：清

听话穷檐事，令人涕泗横。卖儿偿一饱，浮海丐余生。废屋千村有，寒衣百衲成。北风驱雨雪，鸿雁夜悲鸣。
风雨伤稼民多流亡既请缓征复率诸吏富人输白金二十余万两益以官钱立法分赈冬及春凡五阅月麦熟乃止因为数诗识痛定思痛之意·其二
作者：吴振棫
朝代：清

初喜秋禾盛，饔飧庶疗饥。奇灾坐风雨，下户遂流离。才劣迂筹策，权轻失便宜。一官容窃禄，无乃愧疮痍。
风雨伤稼民多流亡既请缓征复率诸吏富人输白金二十余万两益以官钱立法分赈冬及春凡五阅月麦熟乃止因为数诗识痛定思痛之意·其二
作者：吴振棫
朝代：清

初喜秋禾盛，饔飧庶疗饥。奇灾坐风雨，下户遂流离。才劣迂筹策，权轻失便宜。一官容窃禄，无乃愧疮痍。听话穷檐事，令人涕泗横。卖儿偿一饱，浮海丐余生。废屋千村有，寒衣百衲成。北风驱雨雪，鸿雁夜悲鸣。振赡乡闾重，锱铢肯较量。势穷忧钞掠，岁暮急周防。几处颁私米，肫然念翳桑。岂惟风俗古，保富此奇方。
风雨伤稼民多流亡既请缓征复率诸吏富人输白金二十余万两益以官钱立法分赈冬及春凡五阅月麦熟乃止因为数诗识痛定思痛之意·其四
作者：吴振棫
朝代：清

振赡乡闾重，锱铢肯较量。势穷忧钞掠，岁暮急周防。几处颁私米，肫然念翳桑。岂惟风俗古，保富此奇方。
马道驿夜坐作
作者：吴振棫
朝代：清

侧侧春寒向暮生，帘垂镫暗不胜情。拥衾消尽红尘梦，一夜山泉带雨声。
黔山杂述
作者：吴振棫
朝代：清

西南入瓯脱，群峭忽奔辏。纵横支干分，十九图经漏。崇谹叠钩锁，刻画豁氛雺。百状斲浑沦，一气孕坚瘦。但经意想到，未算奇险构。迤逦如屏张，妥帖等盂覆。形端从臣笏，气猛战士胄。欲行不行龙，将飞未飞鹫。为阳辟阴阖，若神驰鬼骤。脉急前后承，势仄左右救。谽谺胁侧穿，空洞腹中透。冷白搪孤铦，纯碧熨万皱。倒空压鹏翼，旁突截马脰。直教地形穷，方信天巧富。仰掇星如棋，俯听雷出窦。岚阴暗如梦，云气怒欲斗。两崖架垂虹，一窾纳急溜。迎曦谷含赭，裂璺石画籀。危陉历渐尽，余势蓄犹厚。稍稍疆场开，草草室庐陋。柱短石覆檐，墙低版缩牏。屋头鸡争啼，床下豕忽狗。畸零不成村，双只或依堠。窥人闯狂魈，夺路走惊狖。深萝顽阴閟，怪树杂色糅。松液胎人形，丹汞达奇臭。毒荨愁钩穿，瘴蕊惧攀嗅。嗟兹黔土硗，太半楚客僦。靛畎割沟塍，獠界杂铫耨。天寒衣掩骭，日午甑绝镏。引藤劝斟酌，毁瓶招？诟。畚争枯槎拾，碑禁哑泉漱。睢盱心寡营，寒苦骨易寿。矧彼种人繁，益慨夷俗狃。铸刀先试人，伏弩工殪兽。缚楮招寡雌，吹芦合蛮奏。卜惟用荒茅，处竟穴深窌。剁牛神莅盟，放虫鬼伏咒。险则鋋走疾，怒即群吠嗾。聆音耳如塞，睹状眼欲瞀。悴肤怜仆衰，怖魄惜儿幼。岂有险逾此，而竟客来又。王程迫驰驱，野食互劝侑。带悲移孔宽，字失疥壁旧。侦逻绝铃柝，嘑嘂溷疱厩。馆人孰馈飧，客邸转匿绶。宵惊梦多餍，乡远心自疚。习劳健能任，脱险祸谁宥。但歌《行路难》，敢悔作计谬。安得付划夷，旷荡见宇宙。
黔山杂述
作者：吴振棫
朝代：清
体裁：古风

西南入瓯脱，群峭忽奔辏。纵横支干分，十九图经漏。崇谹叠钩锁，刻画豁氛雺。百状斲浑沦，一气孕坚瘦。但经意想到，未算奇险构。迤逦如屏张，妥帖等盂覆。形端从臣笏，气猛战士胄。欲行不行龙，将飞未飞鹫。为阳辟阴阖，若神驰鬼骤。脉急前后承，势仄左右救。谽谺胁侧穿，空洞腹中透。冷白搪孤铦，纯碧熨万皱。倒空压鹏翼，旁突截马脰。直教地形穷，方信天巧富。仰掇星如棋，俯听雷出窦。岚阴暗如梦，云气怒欲斗。两崖架垂虹，一窾纳急溜。迎曦谷含赭，裂璺石画籀。危陉历渐尽，余势蓄犹厚。稍稍疆场开，草草室庐陋。柱短石覆檐，墙低版缩牏。屋头鸡争啼，床下豕忽狗。畸零不成村，双只或依堠。窥人闯狂魈，夺路走惊狖。深萝顽阴閟，怪树杂色糅。松液胎人形，丹汞达奇臭。毒荨愁钩穿，瘴蕊惧攀嗅。嗟兹黔土硗，太半楚客僦。靛畎割沟塍，獠界杂铫耨。天寒衣掩骭，日午甑绝镏。引藤劝斟酌，毁瓶招�诟。畚争枯槎拾，碑禁哑泉漱。睢盱心寡营，寒苦骨易寿。矧彼种人繁，益慨夷俗狃。铸刀先试人，伏弩工殪兽。缚楮招寡雌，吹芦合蛮奏。卜惟用荒茅，处竟穴深窌。剁牛神莅盟，放虫鬼伏咒。险则鋋走疾，怒即群吠嗾。聆音耳如塞，睹状眼欲瞀。悴肤怜仆衰，怖魄惜儿幼。岂有险逾此，而竟客来又。王程迫驰驱，野食互劝侑。带悲移孔宽，字失疥壁旧。侦逻绝铃柝，嘑嘂溷疱厩。馆人孰馈飧，客邸转匿绶。宵惊梦多餍，乡远心自疚。习劳健能任，脱险祸谁宥。但歌《行路难》，敢悔作计谬。安得付划夷，旷荡见宇宙。
晓行
作者：吴敏文
朝代：清
体裁：七言律诗

晓入郊原四望空，村墟寥落野烟中。林吹风叶传干响，果熟霜枝坠小红。出溆断鸿犹历落，到山残月正朦胧。劳歌一曲邮亭外，是处黄埃骤玉骢。
池上对月
作者：吴敏文
朝代：清
体裁：七言律诗

独上兰塘趿履行，四围秋水夜盈盈。露漙丛桂香应湿，风过残荷叶有声。隔座鱼波云影滑，出篱虫语道心清。一尊酒向中宵尽，自觉轻寒半臂生。
醴泉署中除夕
作者：吴敏文
朝代：清
体裁：七言律诗

碧纱笼定腊灯圆，今夕乡心倍悄然。洛下高堂千里梦，江干遗业一方天。余寒历过尝新暖，迟日将来胜小年。检点辛盘同守岁，甘泉风味少烹鲜。
七月十二日携儿侄西村观获示之以诗
作者：吴敏树
朝代：清

人生须饱腹，农事其本根。安坐而取食，愧耻何可言。我曹蒙祖泽，以有此田园。儒衣吓乡里，道义未能敦。秋成属登稼，耞板响朝昏。间携小儿子，观获前山村。割把汗流体，打取兼劳烦。岂敢惜艰苦，颗粒天地恩。儿曹嗜果饵，且饭意不存。那知养命主，农夫尔宜尊。古人出躬耕，立功弥乾坤。游闲了一生，不如犬与豚。
与西垣同宿岳阳楼上酒后成长短句并示冬谷道人
作者：吴敏树
朝代：清

我昨浏阳作学官，饮酒酣睡俱所安。惟恨醒时欲走无处向，旋转屋内墙壁不得宽。又恨当杯虽醉乃未快，眼中伴对人实难。为此急归来脱身。何疑哉！江湖浩荡旧家宅，白鸥相见犹无猜。何况今兹共君裹被宿，楼上道人老方嗜酒同疏放。万千气象昼夜一栏前，不知仙人游戏蓬莱复何状。莫生世外心，且作世中语。摆落一切缘，神仙或吾许。道人间楼置小窠，强眠二客余无多。蛟龙半夜惊风雨，奈此楼中客梦何。
丙申正月六日舟发郡城
作者：吴敏树
朝代：清

新日一湖霁，张帆始郡城。云开天色喜，风迅水邮轻。破浪思宗子，题桥笑马卿。犹看度年乐，那免别家情。
初夏书事
作者：吴敏树
朝代：清

雨送春归始放晴，风光初夏好逾明。林花过尽新生竹，院鸟啼残乍熟樱。自检方书医小疾，颇从田父看深耕。西庄胜事犹多负，开遍将离赏未成。
后山书堂西北隅小屋数间因势改构面远为楼延引湖山骤成胜赏外治花圃列植名卉皆余弟半圃之所为也余题之曰芥子山房其楼曰听雨云·其一
作者：吴敏树
朝代：清
体裁：七言律诗

地原多胜解人难，异境初从法眼观。与世隔尘才屋角，为花分国出林端。堂楼仿画穷诸相，村舍和烟弄一丸。曾笑粗疏陈仲举，扫除吾室自便安。
后山书堂西北隅小屋数间因势改构面远为楼延引湖山骤成胜赏外治花圃列植名卉皆余弟半圃之所为也余题之曰芥子山房其楼曰听雨云·其二
作者：吴敏树
朝代：清
体裁：七言律诗

片影微茫是洞庭，同柈曾注道元经。烟中乍识孤帆白，树外遥来远渚青。世界祇从空处见，江山全为主人灵。对床夜雨由来好，莫问何时尽共听。
后山书堂西北隅小屋数间因势改构面远为楼延引湖山骤成胜赏外治花圃列植名卉皆余弟半圃之所为也余题之曰芥子山房其楼曰听雨云·其二
作者：吴敏树
朝代：清

片影微茫洞庭，同柈曾注道元经。烟中乍识孤帆白，树外遥来远渚青。世界祇从空处见，江山全为主人灵。对床夜雨由来好，莫问何时尽共听。
江陵怀古
作者：吴敏树
朝代：清

纪南休叹霸图空，往迹人犹识渚宫。游猎近驰云梦泽，观兵遥践陆浑戎。细腰贮宠矜秦女，长鬣延宾傲鲁公。末代孤臣赋哀怨，犹然大国有雄风。莽苍江山百战昏，兴亡何只两东门。梁家偪泰那须惜，高氏崎岖未足论。独许兰成沿宋宅，思招子美合湘魂。前朝相国犹人杰，目极艰难感激存。
江陵怀古·其一
作者：吴敏树
朝代：清

纪南休叹霸图空，往迹人犹识渚宫。游猎近驰云梦泽，观兵遥践陆浑戎。细腰贮宠矜秦女，长鬣延宾傲鲁公。末代孤臣赋哀怨，犹然大国有雄风。
江陵怀古·其二
作者：吴敏树
朝代：清

莽苍江山百战昏，兴亡何只两东门。梁家偪泰那须惜，高氏崎岖未足论。独许兰成沿宋宅，思招子美合湘魂。前朝相国犹人杰，目极艰难感激存。
游绿溪庵赠种花僧石岩
作者：吴敏树
朝代：清

缘溪还幽尽，遂得孤寺门。谁言古驿近，有此花水源。山僧不种桃，侧地置小园。窅尔丈室外，品留香色繁。客来但看花，欲语未许烦。乃知岩师妙，说法在无言。日斜钟廊下，欲去留题痕。常尉五字绝，吾诗焉可存。
甲辰都下留别春潭伯乔两弟
作者：吴敏树
朝代：清

芦沟桥上行尘起，芦沟桥下惟流水。明朝相送至芦沟，吐子且留吾去矣。昔年意气来上京，赤手欲攫公与卿。已经三载辄连败，自顾一生何所成。匡时宇宙要有人，山林骨相原吾真。田歌社酒自为乐，涧草岩花未是贫。洞庭眼前烟水足，愿买南津湖一曲。结茅作屋具船游，有鱼可羹书可读。二子努力干圣朝，岂宜从我分渔樵。临歧莫作可怜状，看我新诗似解嘲。
晚春
作者：吴教一
朝代：清

且向烟霞寄此身，一瓢一钵许相亲。柴门花落馀残梦，草阁云深殢晚春。差喜地偏心更远，尽教时过局翻新。年来自笑生涯足，满砌苔钱孰道贫。
听雨
作者：吴敦仁
朝代：清

万籁萧然夜气清，窗前忽送雨声声。滴残桐子凉犹逗，敲碎蕉心梦未成。别院挑灯留一点，小楼欹枕到三更。携琴试向中庭听，倍觉泠泠十指生。
拟束皙补亡诗 其一 南陔
作者：吴敦仁
朝代：清

南陔有兰，言采其英。谁无父母，可忘所生。菽水承欢，怡色柔声。匪我之享，惟德其馨。南陔有兰，言采其芳。我瞻我依，父母在堂。槃匜滫瀡，非敬奚将。淑慎尔正，则笃其庆。翩翩者乌，反哺于慈。人不如鸟，具体何为。椎牛罔及，鸡豚逮时。孝思不匮，歌以永之。
拟束皙补亡诗 其一 南陔
作者：吴敦仁
朝代：清

南陔有兰，言采其英。谁无父母，可忘所生。菽水承欢，怡色柔声。匪我之享，惟德其馨。翩翩者乌，反哺于慈。人不如鸟，具体何为。椎牛罔及，鸡豚逮时。孝思不匮，歌以永之。
拟束皙补亡诗 其一 南陔
作者：吴敦仁
朝代：清
体裁：四言诗

南陔有兰，言采其英。谁无父母，可忘所生。菽水承欢，怡色柔声。匪我之享，惟德其馨。（一章）南陔有兰，言采其芳。我瞻我依，父母在堂。槃匜滫瀡，非敬奚将。淑慎尔正，则笃其庆。（二章）翩翩者乌，反哺于慈。人不如鸟，具体何为。椎牛罔及，鸡豚逮时。孝思不匮，歌以永之。（三章）
拟束皙补亡诗 其三 华黍
作者：吴敦仁
朝代：清

有黍者华，植于阪田。何以膏之，阴雨自天。三时不害，实维丰年。其华熠熠，其实离离。丰我天庾，洁我神粢。神其歆止，民力存斯。康年迄用，万邦其绥。
拟束皙补亡诗 其三 华黍
作者：吴敦仁
朝代：清

有黍者华，植于阪田。何以膏之，阴雨自天。三时不害，实维丰年。我亩南东，芟柞载治。九谷三农，罄无不利。有熠其华，献之为瑞。其华熠熠，其实离离。丰我天庾，洁我神粢。神其歆止，民力存斯。康年迄用，万邦其绥。
拟束皙补亡诗 其三 华黍
作者：吴敦仁
朝代：清
体裁：四言诗

有黍者华，植于阪田。何以膏之，阴雨自天。三时不害，实维丰年。（一章）我亩南东，芟柞载治。九谷三农，罄无不利。有熠其华，献之为瑞。（二章）其华熠熠，其实离离。丰我天庾，洁我神粢。神其歆止，民力存斯。康年迄用，万邦其绥。（三章）
拟束皙补亡诗 其二 白华
作者：吴敦仁
朝代：清

白华翩反，在彼空谷。余情信芳，曷云能辱。勖此清修，以承顾复。白华凝雪，既莹且洁。凡百君子，各敦尔节。如华斯白，白而不涅。
拟束皙补亡诗 其二 白华
作者：吴敦仁
朝代：清

白华翩反，在彼空谷。余情信芳，曷云能辱。勖此清修，以承顾复。白华有文，先德之芬。彼姝者子，行砥于勤。守身大孝，伊古攸闻。白华凝雪，既瑩且洁。凡百君子，各敦尔节。如华斯白，白而不涅。
拟束皙补亡诗 其二 白华
作者：吴敦仁
朝代：清
体裁：四言诗

白华翩反，在彼空谷。余情信芳，曷云能辱。勖此清修，以承顾复。（一章）白华有文，先德之芬。彼姝者子，行砥于勤。守身大孝，伊古攸闻。（二章）白华凝雪，既莹且洁。凡百君子，各敦尔节。如华斯白，白而不涅。（三章）
拟束皙补亡诗 其五 崇邱
作者：吴敦仁
朝代：清
体裁：四言诗

莫高匪邱，峻极于天。物得所养，其崇亦然。资生资始，有开必先。（一章）崇邱之广，无物不养。天地氤氲，阴阳鼓荡。□□之兼，增高继长。（二章）崇邱之上，九鸿在望。夏甸既恬，春台斯旷。仰观俯察，物与无妄。（三章）
拟束皙补亡诗 其六 由仪
作者：吴敦仁
朝代：清

先王有道，小大由之。淑人君子，不愆于仪。仪一于上，型叶于下。礼囿歌雍，文林翔雅。逮我芸生，凤冈鹿野。德之钦矣，化之湛矣。思我王度，如玉如金。
拟束皙补亡诗 其四 由庚
作者：吴敦仁
朝代：清

由庚由庚，同我太平。二仪交泰，万物咸亨。天运若枢，王则成之。周道如砥，民则行之。薄海内外，晏之清之。清晏无波，玉烛调和。韪我皇风，壤祝衢歌。由王之庚，无偏无党。由王之庚，引恬引养。
拟沈休文宿东园
作者：吴敦仁
朝代：清

苍茫度高冈，乱石堆成路。蔼蔼白云封，崎岖难信步。未至东园东，歧路常纡互。景仄门长关，斋幽扃如故。灶冷矗炊烟，檐低滴清露。林鸟声交呼，丛萤辉相顾。谷飙叩虚牝，山月飞寒兔。夜琴调清弦，夕砧捣秋素。馀寒造众色，气象换朝暮。何计驻流光，西山须一度。
拟谢叔源游西池
作者：吴敦仁
朝代：清

人生不百年，何必长苦歌。美境与良朋，两两常蹉跎。一朝携浊酒，健步池上过。池上何所有，芙蓉映飞霞。山光镜潭影，髣佛来纤阿。片石自奇古，幽景弥清华。攀萝复采兰，日暮恋芳柯。芳柯有时折，离人怅若何。一饮已颓然，烟雨纡怀多。
望雨
作者：吴敦仁
朝代：清

瞻彼中田别系思，西郊久断雨淋漓。千家土壤屯膏后，万灶云霓属望时。待泽几人怀霢霂，为霖何日快敷施。沛然倘惬三农愿，应见嘉禾秀两歧。
熊掌
作者：吴敦仁
朝代：清

占熊食指动何如，奇液都从两掌储。舐久应怜胝渐薄，熟迟转觉味留馀。八珍有数同烹豹，二美难兼且舍鱼。欲识含津工肖象，铜仙顶上露盘舒。
赋得鍊云生水得生字五言八韵
作者：吴敦仁
朝代：清

禁丙祈壬候，良苗望泽诚。云能将雨鍊，水不待金生。律吕还宫理，阴阳铸物情。无心兴岳出，有力挽河倾。地觉屯膏久，天须补石成。蒸来浓墨色，化作碎珠声。酝酿归鸿运，滋濡慰扈耕。淮南存妙解，两大奥机呈。
鹿筋
作者：吴敦仁
朝代：清

剖来全鹿解留筋，供入宾筵酒味醺。不似养茸当补益，却嫌市脯尚膻荤。食非鸡肋称觞便，熟并熊蹯借箸分。犹记芝田衔草日，班龙珠顶别毛群。
占雨
作者：吴敦常
朝代：清

一天云气昼阴阴，绿野功资酝酿深。卜豫应符时曰肃，占丰好待雨为霖。关晴苗黍期先甲，屈指滂沱卦叶壬。拢畔秧歌声并起，沾濡想已遍林林。
赋得天临海镜得年字五言八韵
作者：吴敦常
朝代：清

雅禊延之颂，元嘉十一年。临瞻天有象，镜彻海无边。高远星垂极，清瑩月印川。卦占爻九五，光满界三千。云烂居辰后，河澄洗甲先。运枢功作帱，保鉴德如渊。在上明明者，其流浩浩然。覆涵周庶汇，帝泽溥垓埏。
赋得天临海镜得年字五言八韵
作者：吴敦常
朝代：清
体裁：五言排律

雅禊延之颂，元嘉十一年。临瞻天有象，镜彻海无边。高远星垂极，清莹月印川。卦占爻九五，光满界三千。云烂居辰后，河澄洗甲先。运枢功作帱，保鉴德如渊。在上明明者，其流浩浩然。覆涵周庶汇，帝泽溥垓埏。
赋得月饼得甜字五言八韵
作者：吴敦常
朝代：清

三百茶团外，佳名饼肆添。时光逢月满，风味话秋甜。捣面疑舂兔，蒸酥俨炙蟾。圆裁轮影细，高叠塔形尖。裹到红绫煖，修成玉斧铦。屑霏琼碎杵，粉腻镜开奁。偶为登盘擘，非同破璧占。霓裳歌听罢，绮席好频拈。
赏雨
作者：吴敦常
朝代：清

密云天外正漫漫，好雨开门独自看。润到琴书心亦爽，凉生枕簟梦俱安。珠跳喜对荷千柄，戟注欣觇竹万竿。却羡司空茅屋里，买春不放玉壶乾。
拟谢灵运游赤石进帆海诗
作者：吴敦礼
朝代：清

薰晷倦山行，屐齿劳渐歇。鼓楫凌沧洲，万态时灭没。澄镜豁双眸，遥峰渺一发。风饱帆叶轻，水肥石华发。朗咏游仙诗，酣娱浴佛月。东望及三山，南流通百岳。因兹向若惊，悟彼地维阙。尘境本芥杯，世荣亦芒忽。但任虚舟心，回帆鼓偶伐。
挽张之洞联
作者：吴敬修
朝代：清
体裁：联

六经绝学两楹奠；八月秋风五丈原。
挽张之洞联
作者：吴敬修
朝代：清
体裁：联

昌黎妻李翱以兄子，讲文析道，为益之厚；眉山祭永叔于师门，上恸天下，下哭其私。
不寐
作者：吴敬梓
朝代：清

客中眠未稳，漏鼓听愈真。月落乌辞树，灯昏鼠近人。酒痕渰病肺，诗卷伴间身。侧耳棋枰响，因思王积薪。
丙辰除夕述怀
作者：吴敬梓
朝代：清

岁序倏云暮，群动日以迫。青帝将乘权，玄冥又如客。寄居秦淮上，五载星霜易。令节空坐愁，北风吹窗隙。霸子俱跳荡，莱妻只羸瘠。商陆火添红，屠苏酒浮碧。唯有虎宜画，那无鸡可磔。指囷复何人，助予呼将伯。堪笑谢仁祖，转向修龄索。入夜醉司命，陈辞多自责。回思一年事，栖栖为形役。相如封禅书，仲舒天人策。夫何采薪忧，遽为连茹阨。人生不得意，万事皆愬愬。有如在网罗，无由振羽翮。严霜覆我檐，木介声槭槭。短歌与长叹，搔首以终夕。
九日约同从兄青然登高不至四首
作者：吴敬梓
朝代：清

尽日凭阑有所思，夕阳不见野艇移。窗前绿水纹如縠，一夜清霜减旧时。绿橙手擘味清嘉，黄菊枝头渐著花。独坐河亭人不到，一帘秋水读南华。吾家才子推灵运，也向秦淮僦舍居。故国茱萸从插遍，登高作赋已全虚。寒烟羃历暗长桥，几点渔灯趁晚潮。酤得邻家新酿美，半炉麸炭火亲烧。
九日约同从兄青然登高不至四首·其一
作者：吴敬梓
朝代：清

尽日凭阑有所思，夕阳不见野艇移。窗前绿水纹如縠，一夜清霜减旧时。
九日约同从兄青然登高不至四首·其三
作者：吴敬梓
朝代：清

吾家才子推灵运，也向秦淮僦舍居。故国茱萸从插遍，登高作赋已全虚。
九日约同从兄青然登高不至四首·其二
作者：吴敬梓
朝代：清

绿橙手擘味清嘉，黄菊枝头渐著花。独坐河亭人不到，一帘秋水读南华。
九日约同从兄青然登高不至四首·其四
作者：吴敬梓
朝代：清

寒烟羃历暗长桥，几点渔灯趁晚潮。酤得邻家新酿美，半炉麸炭火亲烧。
买陂塘
作者：吴敬梓
朝代：清
体裁：词

江南好，未免闲情沾惹。风光又近春社。茶铛药碓残书卷，移趁半江潮下。无广厦，听快拂花梢，燕子营巢话。香销烛炧。看丁字帘边，团团寒玉，又向板桥挂。
石头城、寒潮来去，壮怀何处淘洗。酒旗飘飏神鸦散，休问猘儿狮子。南北史，有几许兴亡，转眼成虚垒。三山二水。想阅武堂前，临春阁畔，自古占佳丽。
人间世，只有繁华易委。关情固自难已。偶然买宅秦淮岸，殊觉胜于乡里。饥欲死，也不管于时，似淅矛头米。身将隐矣。召阮籍嵇康，披襟箕踞，把酒共沉醉。
买陂塘 癸丑二月自全椒移家寄居秦淮水亭诸君子高宴各赋看新张二截见赠余既依韵和之复为诗馀二阕以志感焉 其一
作者：吴敬梓
朝代：清
体裁：词

少年时、青溪九曲，画船曾记游冶。绋纚维处闻箫管，多在柳堤月榭。朝复夜。费蜀锦吴绫，那惜缠头价。臣之壮也。似落魄相如，穷居仲蔚，寂莫守蓬舍。江南好，未免閒情沾惹。风光又近春社。茶铛药碓残书卷，移趁半江潮下。无广厦。听快拂花梢，燕子营巢话。香销烛灺。看丁字帘边，团团寒玉，又向板桥挂。
买陂塘 癸丑二月自全椒移家寄居秦淮水亭诸君子高宴各赋看新张二截见赠余既依韵和之复为诗馀二阕以志感焉 其二
作者：吴敬梓
朝代：清
体裁：词

石头城、寒潮来去，壮怀何处淘洗。酒旗摇飏神鸦散，休问猘儿狮子。南北史。有几许、兴亡转眼成虚垒。三山二水。想阅武堂前，临春阁畔，自古占佳丽。人间世，只有繁华易委。关情固自难已。偶然买宅秦淮岸，殊觉胜于乡里。饥欲死。也不管、干时似淅矛头米。身将隐矣。召阮籍嵇康，披襟箕踞，把酒共沈醉。
买陂塘·癸丑二月自全椒移家寄居秦淮水亭诸君子高宴各赋看新张二截见赠余既依韵和之复为诗馀二阕以志感焉
作者：吴敬梓
朝代：清

少年时、青溪九曲，画船曾记游冶。绋纚维处闻箫管，多在柳堤月榭。朝复夜。费蜀锦吴绫，那惜缠头价。臣之壮也。似落魄相如，穷居仲蔚，寂莫守蓬舍。江南好，未免閒情沾惹。风光又近春社。茶铛药碓残书卷，移趁半江潮下。无广厦。听快拂花梢，燕子营巢话。香销烛灺。看丁字帘边，团团寒玉，又向板桥挂。石头城、寒潮来去，壮怀何处淘洗。酒旗摇飏神鸦散，休问猘儿狮子。南北史。有几许、兴亡转眼成虚垒。三山二水。想阅武堂前，临春阁畔，自古占佳丽。人间世，只有繁华易委。关情固自难已。偶然买宅秦淮岸，殊觉胜于乡里。饥欲死。也不管、干时似淅矛头米。身将隐矣。召阮籍嵇康，披襟箕踞，把酒共沈醉。
乳燕飞·甲寅除夕
作者：吴敬梓
朝代：清

令节穷愁里。念先人、生儿不孝，他乡留滞。风雪打窗寒彻骨，冰结秦淮之水。自昨岁、移居住此。三十诸生成底用，赚虚名、浪说攻经史。捧卮酒，泪痕滓。家声科第从来美。叹颠狂、齐竽难合，胡琴空碎。数亩田园生计好，又把膏腴轻弃。应愧煞、谷贻孙子。倘博将来椎牛祭，总难酬、罔极恩深矣。也略解，此时耻。
二月三日舟发通济河同李蘧门作
作者：吴敬梓
朝代：清

丽景方如许，如何作旅人。薰梅红渐减，擘柳绿初匀。古庙春烟湿，荒村社火新。昼眠知有禁，宴宴笑言亲。
仙人矶晚晀
作者：吴敬梓
朝代：清

舟系危矶畔，登高瞰大荒。雁声来浦溆，鸟影下帆樯。桧柏虚笼月，菰芦远受霜。客游惊岁暮，无计理归装。
伤周羽士
作者：吴敬梓
朝代：清

岂是黄金不铸颜，刚风浩劫又吹还。月明笙鹤缑山顶，归向蓬莱第几班。
伤李秀才并序
作者：吴敬梓
朝代：清

扶病驱驰京辇游，依肰名未上瀛洲。报罗不是人间使，天上应难赋玉楼。
伯兄自山中来夜话山居之胜因忆去秋省兄未及十日而别诗以志感得二十韵
作者：吴敬梓
朝代：清

地本烟霞窟，兄为巢许伦。百年歌帝力，十亩乐天真。抱阜宜营室，还汀许结邻。绿回芳草长，黛染远峰匀。社鼓乌江庙，灵旗牛渚津。山川馀质朴，习俗尚清淳。野老嬉游共，村翁来往频。藤萝阴漏月，桑柘影随身。美酒盈杯劝，良苗几棱新。饧箫花外市，牧笛雨中春。幸免家人谪，偏馀稚子亲。摊书消永夜，高枕卧清晨。自著潜夫论，宁辞原宪贫。昨秋过故里，留我住弥旬。薜荔依门巷，蒹葭变水滨。圆沙知雁聚，曲港见鸥驯。蟹簖缘溪富，鱼罾罥树均。嘉肴仍速舅，肥牡定娱宾。愿得长相倚，须完未了因。寄声劳扰客，此是武陵人。
元夕雪
作者：吴敬梓
朝代：清

元夕三更后，雪花飞满天。全无明月影，空有夜灯悬。词赋梁园客，肌肤姑射仙。何人金殿侧，簪笔祝丰年。
入琵琶峡
作者：吴敬梓
朝代：清

路入琵琶峡口迟，江天晴色敞尧曦。霜畦绮错衰杨外，满眼青山谢眺诗。
全椒道上口占六首
作者：吴敬梓
朝代：清

山凹晓日上三竿，兰渚停舆露未乾。乍煖已教衣攃絮，那知江店尚春寒。乌犍稳卧闭柴门，千树桃花又一村。翻恨阳禽声聒耳，春原无处不消魂。海燕初来塞雁归，杨花风满杏花飞。几年白社疏行迹，老树今成四十围。榆甲雨过春水平，村原无复桔槔声。年来料得多丰稔，墙角先看荠菜生。湔裙村女集方塘，钗燄波光间日光。为听窃脂枝上语，相邀同赛马头娘。旧水何堪饮社翁，兼旬兀坐雨声中。因过村舍知春尽，渐见含桃火齐红。
全椒道上口占六首·其一
作者：吴敬梓
朝代：清

山凹晓日上三竿，兰渚停舆露未乾。乍煖已教衣攃絮，那知江店尚春寒。
全椒道上口占六首·其三
作者：吴敬梓
朝代：清

海燕初来塞雁归，杨花风满杏花飞。几年白社疏行迹，老树今成四十围。
全椒道上口占六首·其二
作者：吴敬梓
朝代：清

乌犍稳卧闭柴门，千树桃花又一村。翻恨阳禽声聒耳，春原无处不消魂。
全椒道上口占六首·其五
作者：吴敬梓
朝代：清

湔裙村女集方塘，钗燄波光间日光。为听窃脂枝上语，相邀同赛马头娘。
全椒道上口占六首·其六
作者：吴敬梓
朝代：清

旧水何堪饮社翁，兼旬兀坐雨声中。因过村舍知春尽，渐见含桃火齐红。
全椒道上口占六首·其四
作者：吴敬梓
朝代：清

榆甲雨过春水平，村原无复桔槔声。年来料得多丰稔，墙角先看荠菜生。
冶城春望
作者：吴敬梓
朝代：清

铸剑池临古道旁，忠贞祠墓枕平冈。雨馀圆藓生虚壁，风过长松倚坏墙。建业三春花事好，句吴千载霸图荒。衣冠晋代浑难问，独凭高原空夕阳。
减字木兰花 其一 庚戌除夕客中
作者：吴敬梓
朝代：清

今年除夕。风雪漫天人作客。三十年来。那得双眉时暂开。不婚不宦。嗜欲人生应减半。鲍子知余。满酌屠苏醉拥炉。
减字木兰花 其七 庚戌除夕客中
作者：吴敬梓
朝代：清

文澜学海。落笔千言徒洒洒。家世科名。康了惟闻毷氉声。郎君乞相。新例入赀须少壮。西北长安。欲往从之行路难。
减字木兰花 其三 庚戌除夕客中
作者：吴敬梓
朝代：清

田庐尽卖。乡里传为子弟戒。年少何人。肥马轻裘笑我贫。买山而隐。魂梦不随溪谷稳。又到江南。客况穷愁两不堪。
减字木兰花 其二 庚戌除夕客中
作者：吴敬梓
朝代：清

昔年游冶。淮水钟山朝复夜。金尽床头。壮士逢人面带羞。王家昙首。伎识歌声春载酒。白板桥西。赢得才名曲部知。
减字木兰花 其五 庚戌除夕客中
作者：吴敬梓
朝代：清

哀哀吾父。九载乘箕天上去。弓冶箕裘。手捧遗经血泪流。劬劳慈母。野屋荒棺抛露久。未卜牛眠。何日泷冈共一阡。
减字木兰花 其八 庚戌除夕客中
作者：吴敬梓
朝代：清

奴逃仆散。孤影尚存渴睡汉。明日明年。踪迹浮萍剧可怜。秦淮十里。欲买数椽常寄此。风雪喧豗。何日笙歌画舫开。
减字木兰花 其六 庚戌除夕客中
作者：吴敬梓
朝代：清

闺中人逝。取冷中庭伤往事。买得厨娘。消尽衣边荀令香。愁来览镜。憔悴二毛生两鬓。欲觅良缘。谁唤江郎一觉眠。
减字木兰花 其四 庚戌除夕客中
作者：吴敬梓
朝代：清

学书学剑。懊恨古人吾不见。株守残编。落魄诸生十二年。狂来自笑。摸索曹刘谁信道。唱尽阳春。勾引今宵雪满门。
减字木兰花·庚戌除夕客中
作者：吴敬梓
朝代：清

今年除夕。风雪漫天人作客。三十年来。那得双眉时暂开。不婚不宦。嗜欲人生应减半。鲍子知余。满酌屠苏醉拥炉。昔年游冶。淮水钟山朝复夜。金尽床头。壮士逢人面带羞。王家昙首。伎识歌声春载酒。白板桥西。赢得才名曲部知。田庐尽卖。乡里传为子弟戒。年少何人。肥马轻裘笑我贫。买山而隐。魂梦不随溪谷稳。又到江南。客况穷愁两不堪。学书学剑。懊恨古人吾不见。株守残编。落魄诸生十二年。狂来自笑。摸索曹刘谁信道。唱尽阳春。勾引今宵雪满门。哀哀吾父。九载乘箕天上去。弓冶箕裘。手捧遗经血泪流。劬劳慈母。野屋荒棺抛露久。未卜牛眠。何日泷冈共一阡。闺中人逝。取冷中庭伤往事。买得厨娘。消尽衣边荀令香。愁来览镜。憔悴二毛生两鬓。欲觅良缘。谁唤江郎一觉眠。文澜学海。落笔千言徒洒洒。家世科名。康了惟闻毷氉声。郎君乞相。新例入赀须少壮。西北长安。欲往从之行路难。奴逃仆散。孤影尚存渴睡汉。明日明年。踪迹浮萍剧可怜。秦淮十里。欲买数椽常寄此。风雪喧豗。何日笙歌画舫开。
减字木兰花·识舟亭阻风喜遇朱乃吾王道士昆霞
作者：吴敬梓
朝代：清

卸帆窗下。一带江城浑似画。羽客凭阑。指点行舟沓霭间。故人白首。解赠青铜沽浊酒。话别悤悤。万里连樯返照红。
初夏惠隐寺花屿山房食笋分韵得竿字
作者：吴敬梓
朝代：清

偶过支公院，荒畦绿几竿。款扉惊昼课，烧笋供朝餐。合配香粳熟，应知粉箨残。从今谢逋客，留待竹平安。
初夏村居罗锦宣携樽过访赋谢
作者：吴敬梓
朝代：清

风雨弥旬久，晴天一启扉。客携樽酒至，惊乱林乌飞。刺水秧针瘦，沾人柳汁肥。江东老罗隐，明月送将归。
千秋岁·四月初一日金其旋表兄五十初度寄祝
作者：吴敬梓
朝代：清

熟梅时候。帘外薰风透。梁燕乳，庭花瘦。堆盘烹白小，洗盏呼红友。千古事，文章尽为先生寿。伯玉知非后。翁子穷经久。人渐老，愁依旧。弹琴看鬓影，泼墨盈怀袖。须念我，一春寂寞青溪口。
古意
作者：吴敬梓
朝代：清

妾年十四五，自矜颜如花。靡容翳鲛绡，腻理覆蝉纱。耳珰垂明月，脸晕凝朝霞。黄金饰钗纛，碧珠缀鬓鸦。褰帷当户坐，皎皎灿天葩。麝火博山然，云母屏风遮。女师勤针薾，侍婢理筝琶。母兄命良媒，交口称柔嘉。自缘根本好，那复委泥沙。岂知盛年去，空闺自长嗟。五陵轻薄儿，纷纷斗骄奢。遂言邻女美，弃妾不复誇。含羞临晓镜，恐似鸠盘茶。
哭舅氏
作者：吴敬梓
朝代：清

河干屋三楹，丛桂影便娟。缘以荆棘篱，架以蒿床眠。南邻侈豪奢，张灯奏管弦。西邻精心计，秉烛算缗钱。吁嗟吾舅氏，垂老守残编。弱冠为诸生，六十犹屯邅。皎皎明月光，扬辉屋东偏。秋虫声转悲，秋藜烂欲然。主人既抱病，强坐芸窗前。其时遇宾兴，力疾上马鞯。夜沾荒店露，朝冲隔江烟。射策不见收，言归泣涕涟。严冬霜雪凝，偃卧小山巅。酌酒不解欢，饮药不获痊。百忧摧肺肝，抱恨归重泉。吾母多兄弟，惟舅友爱专。诸舅登仕籍，俱已谢尘缘。有司操尺度，所持何其坚。士人进身难，底用事丹铅。贵为乡人畏，贱受乡人怜。寄言名利者，致身须壮年。
喝火令·题刺绣图
作者：吴敬梓
朝代：清

宝髻香螺染，罗裙绿草齐。新裁淡墨水田衣。坐拥薤纹冰簟，团扇也相宜。拂晓烟初敛，当春鸟正啼。自挑弱线小窗西。绝胜樗蒲，绝胜赌围棋。绝胜笋舆油壁，花外蹋香泥。
夏日读书正觉庵示儿烺
作者：吴敬梓
朝代：清

仲夏草木莽，离慜郁长鞠。凉台不可得，仁祠映林麓。呼儿移卧具，来就老尊宿。板榻欹云眠，草裳离尘服。炎光大火灼，惟期就汤沭。忽然玉虎鸣，但觉金鸡伏。奋铎振天关，冲孔回地轴。顿忘瘅暑心，愿言被雾縠。始知转眼间，世事多翻覆。贫贱安足悲，篝灯向西塾。
夕阳
作者：吴敬梓
朝代：清

夕阳红与绿波溶，乌榜青烟春意浓。近岸绣幡飘柳外，谁家糍酒祭句龙。
天台红藤杖歌为姚文洁作
作者：吴敬梓
朝代：清

卧梅书屋春光丽，客来叩户探清制。卧梅老人倒屣迎，呼童执末趋同行。云是天台红藤杖，天台老僧昔我贶。二十五年常函藏，斑深色古寿者相。摩挲今日拂尘埃，笑语閒庭步紫苔。桃枝灵寿差堪拟，枯蔓苍藤何有哉。杖端非饰不噎鸟，铭以篆书独夭蟜。蓟门陈君雕镂工，公输刻凤出意表。吾闻千岁藟为蘡薁藤，援以樛木同钩绳。且复相随游锦市，应免他时投葛陵。钟山千尺浓云护，曳枝年年湿芒屦。应羡山灵有夙缘，自惭尘坌无欢趣。百岁清閒非易求，得意当思五岳游。眼见春花烂南陌，百钱买醉须阮修。
如此江山
作者：吴敬梓
朝代：清

一船离恨斜阳外，遥凝数行穹翠。乱藻横陈，崇兰稚密，才过清明天气。鱼儿燕子。看飞入樯边，皱来波底。绿柳青帘，趁虚人聚水中沚。终宵眠亦未稳，早月到篷窗，好夜如洗。蜡屐谁家，湔裙那处，偏我羁愁千里。心惊不已。叹百五韶光，袛余馀几。雨甲烟苗，菜花开遍矣。
寄怀章裕宗二首
作者：吴敬梓
朝代：清

柳烟花雨记春初，梦断江南半载馀。直到东篱黄菊放，故人才寄数行书。香散荃无梦觉迟，灯花影缀玉虫移。分明携手秦淮岸，共唱方回肠断词。
寄怀章裕宗二首·其一
作者：吴敬梓
朝代：清

柳烟花雨记春初，梦断江南半载馀。直到东篱黄菊放，故人才寄数行书。
寄怀章裕宗二首·其二
作者：吴敬梓
朝代：清

香散荃无梦觉迟，灯花影缀玉虫移。分明携手秦淮岸，共唱方回肠断词。
寄李啸村四首
作者：吴敬梓
朝代：清

带雨征鸿过晚天，怀人中酒夜无眠。小山丛桂今安在，欲赋淮南招隐篇。邺侯风骨谪仙狂，白下空台咏凤凰。好佩茱萸食蓬饵，菊英满泛九霞觞。飘零身世同秋雁，寂莫郊坰狎野宾。浪说吴刚能斫桂，无由得见月中人。修竹千竿酒百樽，华林江左旧名园。共君相约年年醉，世上升沈安足论。
寄李啸村四首·其一
作者：吴敬梓
朝代：清

带雨征鸿过晚天，怀人中酒夜无眠。小山丛桂今安在，欲赋淮南招隐篇。
寄李啸村四首·其三
作者：吴敬梓
朝代：清

飘零身世同秋雁，寂莫郊坰狎野宾。浪说吴刚能斫桂，无由得见月中人。
寄李啸村四首·其二
作者：吴敬梓
朝代：清

邺侯风骨谪仙狂，白下空台咏凤凰。好佩茱萸食蓬饵，菊英满泛九霞觞。
寄李啸村四首·其四
作者：吴敬梓
朝代：清

修竹千竿酒百樽，华林江左旧名园。共君相约年年醉，世上升沈安足论。
寒夜坐月示草衣二首
作者：吴敬梓
朝代：清

今夜霜中月，依然照独吟。短檐窥野马，曲木碍归禽。但觉情怀减，其如岁序侵。邻家歌舞宴，彻晓恼人心。忽念朱居士，耽吟夜撚髭。篆烟萦画障，漏水咽铜蠡。蠹木虫何苦，钻窗蜂太痴。何当一樽酒，斟酌月明时。
寒夜坐月示草衣二首·其一
作者：吴敬梓
朝代：清

今夜霜中月，依然照独吟。短檐窥野马，曲木碍归禽。但觉情怀减，其如岁序侵。邻家歌舞宴，彻晓恼人心。
寒夜坐月示草衣二首·其二
作者：吴敬梓
朝代：清

忽念朱居士，耽吟夜撚髭。篆烟萦画障，漏水咽铜蠡。蠹木虫何苦，钻窗蜂太痴。何当一樽酒，斟酌月明时。
将往平山堂风雪不果二首
作者：吴敬梓
朝代：清

平山堂畔白云平，文藻偏能系客情。不似迷楼罗绮尽，祇今惟有暮鸦声。空怀迁客擅才华，不见雕阑共绛纱。却忆故山风雪里，摧残手植老梅花。
将往平山堂风雪不果二首·其一
作者：吴敬梓
朝代：清

平山堂畔白云平，文藻偏能系客情。不似迷楼罗绮尽，祇今惟有暮鸦声。
将往平山堂风雪不果二首·其二
作者：吴敬梓
朝代：清

空怀迁客擅才华，不见雕阑共绛纱。却忆故山风雪里，摧残手植老梅花。
小桥旅夜
作者：吴敬梓
朝代：清

客路今宵始，茅檐梦不成。蟾光云外落，萤火水边明。早岁艰危集，穷途涕泪横。苍茫去乡国，无事不伤情。
小重山·三山
作者：吴敬梓
朝代：清

云榜凌波拂曙行。回看烟雾里、别江城。点头沙鸟过遥汀。临断岸、绿遍水香棱。八字贾帆轻。连宵春两过、浪花平。凭舷山影落窗棂。青天外、何处晓霞明。
岁暮返金陵留别江宾谷二首
作者：吴敬梓
朝代：清

广莫风多寒气凝，布帆霜雪照愁灯。从今袛可凭双鲤，问讯相如病茂陵。长云断岸尽相思，衰柳何堪绾别离。楚鼓数声村落晚，扁舟重遇佛狸祠。
岁暮返金陵留别江宾谷二首·其一
作者：吴敬梓
朝代：清

广莫风多寒气凝，布帆霜雪照愁灯。从今袛可凭双鲤，问讯相如病茂陵。
岁暮返金陵留别江宾谷二首·其二
作者：吴敬梓
朝代：清

长云断岸尽相思，衰柳何堪绾别离。楚鼓数声村落晚，扁舟重遇佛狸祠。
左伯桃墓
作者：吴敬梓
朝代：清

元辰余俶装，叠垛浥朝露。兰蕙被光风，松篁夹广路。烟黯蒲塘桥，遥指左桃墓。忆昔并衣粮，含笑入深树。良朋相楚归，死骨终相附。怀古抚残碑，想见交情固。良足敦友谊，胡乃急荣遇。亦有却聘人，灌园葆贞素。
庆清朝·李啸村留饮园亭
作者：吴敬梓
朝代：清

雁膳堆盘，龙修满径，尽堪留客舟旋。才通画刺，便教投辖为欢。不用玉船琼畟，清谈挥麈最相关。园亭外，鹁鸠唤雨，声出林端。多少暮云春树，叹别离踪迹，说也凄然。空廊散锦，还看江月重员。暗水细流曲径，隔篱新涨一溪烟。空凝思，板穚艇系，红药栏边。
念奴娇·枕
作者：吴敬梓
朝代：清

薤纹冰簟，早横陈玉体，宝钗斜坠。酒醒夜阑纤手按，剩有助娇花蕊。腻发丝牵，凝脂香染，脸晕回身未。旧家放处，思量怎地能睡。却笑古陌邯郸，卢郎高卧，尝尽愁滋味。洛水一篇思旧赋，此物赚人流涕。半世孤眠，三更新梦，惟尔知蕉萃。今宵无赖，化为蝴蝶相戏。
惜秋华·寓斋菊花红叶为积雨所败伤之
作者：吴敬梓
朝代：清

荣露凝脂，看施元、的的脸霞初晕。冷淡幽姿，添他几般丰韵。盲风乍满篱角，黄雀雨、惊寒雁阵。霜信，怅离披、数枝间阶谁问。爱赏倾新酝。似佳人绝世，翠眉蓬鬓。呈素质、表腻理，香销灯烬。今宵月漏浓云，又尽教、绿遮红衬。休愠。待移栽、胆瓶重认。
惜红衣·紫茉莉用白石词韵
作者：吴敬梓
朝代：清

娇女烟飞，新歌云散，倚秋无力。点砌幽花，明霞衬天碧。土化鸳鸯曾记取，烧金仙客萧寂。钗折凤鸾，访工人消息。平康巷陌。佩解罗囊，红蕤枕相藉。奇葩恰许掩冉，芸窗北。试问雁来霜后，几度小阶巡历。只紫荆一树，何处照他颜色。
惜黄花·采石
作者：吴敬梓
朝代：清

江花红羕。浪花绿涨。过危矶，忆当年、谪仙情况。燕子掠波回，鱼妾随潮长。但系著、几行横网。骑鲸悽怆。钓鳌疏放。古之人，古之人、祗今安往。带月卧孤篷，酾酒催三桨。也博得、十分酣畅。
慈姥山
作者：吴敬梓
朝代：清

店舍看新月，传为慈姥山。伐蘖穿径去，烧笋度林还。酒薄难胜梦，灯昏强照颜。仆夫催晓发，衫袖露华斑。
投金濑
作者：吴敬梓
朝代：清

春风花落溪水羕，贫家柴门闭水上。女儿三十无夫家，日月临流洴澼絖。芦中穷士伍子胥，星奔乞食来村墟。壶浆岂为投金报，感激沈身鱼鳖猪。白蜺为裳玉为佩，昌容练色烟染黛。岸草汀花无限愁，雾鬓风鬟竟安在。人生遇合信难期，倾城颜色无人知。若教身入吴王苑，尊荣宁得让西施。
挽外舅叶草窗翁
作者：吴敬梓
朝代：清

吴中有耆硕，转徙淮南地。自号草窗翁，所师僦贷季。爱女适狂生，时人叹高义。茅檐四五椽，绕篱杂花莳。肘后悬灵枢，案前堆金匮。园林斸药苗，屏风挂盐豉。徙柳多奇情，针茅亦游戏。梅福庄光甥，昔贤爱同志。嗟余辞乡久，终岁不一至。前年悬弧辰，留我十日醉。示我平生业，周易蝇头字。旁及老庄言，逍遥无物累。自言岁龙蛇，逝将谢人事。绩学翁所勤，近名翁所忌。无人为表微，谁定黔娄谥。
挽王宓草
作者：吴敬梓
朝代：清

白鬓负人望，今见玉棺成。高隐五十载，画苑推耆英。箧贮宣和谱，图藏佛菻形。九朽岂颊拟，一笔能写生。毫端臻神妙，墨晕势纵横。装池抽玉燮，观者愕然惊。悬金在都市，往往收奇赢。幽居三山下，江水濯尘缨。窗前野竹秀，户外汀花明。挥手谢人世，缑岭空箫声。卿辈哀挽言，或恐非生平。顾陆与张吴，卓然身后名。
方靖民杨巨源携樽过余寓斋小饮
作者：吴敬梓
朝代：清

入门携酒铛，慰余羁旅情。旧事殷勤说，新诗刻苦成。雨馀秋转丽，霜后水初清。尽日饶佳趣，休辞醉月明。
早春过冶山园亭追悼周羽士
作者：吴敬梓
朝代：清

晴光冉冉过楼台，仄径扪萝破藓苔。仙客已归蓬岛去，名园仍向冶城开。独怜残雪埋芳草，又见春风绽野梅。十载知交存此地，袛今寥落不胜哀。
春兴八首
作者：吴敬梓
朝代：清

秦淮三月水，芳草绿回汀。楼外莺梭啭，窗前渔榜停。午烟随处满，卯酒未曾醒。花事知何许，柴门竟日扃。移居星岁易，为爱白门山。遽步连花港，兰舟系柳湾。窥檐宾雀去，绕树暮鸦还。长昼茶铛沸，耽吟亦解颜。失计辞乡土，论文乐友朋。为应蓬自直，聊比木从绳。挥麈清风聚，开樽皎月澄。回思年少日，流浪太无凭。但觉黄金贱，其如白璧玼。缠头当日价，乞食近年诗。顾曲周公瑾，呼卢刘穆之。欢场无限事，犹自系相思。兴来凭水槛，岂是好楼居。耆酒稽中散，窥园董仲舒。间情时有作，消渴病难除。一事差堪喜，侯门未曳裾。小闸通潮信，春风羕碧流。玉箫声断续，银蒜影夷犹。北里寻商女，南朝问故侯。衔泥双燕过，落日水明楼。近市居原误，无由学灌园。诛茅江令宅，蜡屐谢公墩。漫画终何益，寒号亦自存。每将偕隐意，三复昔人言。积雨朝来霁，垣衣上板桥。春光自明媚，客思转萧条。柱按鹍弦剧，杯倾鹊脑消。残灯高枕夜，梦里故山遥。
春兴八首·其一
作者：吴敬梓
朝代：清

秦淮三月水，芳草绿回汀。楼外莺梭啭，窗前渔榜停。午烟随处满，卯酒未曾醒。花事知何许，柴门竟日扃。
春兴八首·其七
作者：吴敬梓
朝代：清

近市居原误，无由学灌园。诛茅江令宅，蜡屐谢公墩。漫画终何益，寒号亦自存。每将偕隐意，三复昔人言。
春兴八首·其三
作者：吴敬梓
朝代：清

失计辞乡土，论文乐友朋。为应蓬自直，聊比木从绳。挥麈清风聚，开樽皎月澄。回思年少日，流浪太无凭。
春兴八首·其二
作者：吴敬梓
朝代：清

移居星岁易，为爱白门山。遽步连花港，兰舟系柳湾。窥檐宾雀去，绕树暮鸦还。长昼茶铛沸，耽吟亦解颜。
春兴八首·其五
作者：吴敬梓
朝代：清

兴来凭水槛，岂是好楼居。耆酒稽中散，窥园董仲舒。间情时有作，消渴病难除。一事差堪喜，侯门未曳裾。
春兴八首·其八
作者：吴敬梓
朝代：清

积雨朝来霁，垣衣上板桥。春光自明媚，客思转萧条。柱按鹍弦剧，杯倾鹊脑消。残灯高枕夜，梦里故山遥。
春兴八首·其六
作者：吴敬梓
朝代：清

小闸通潮信，春风羕碧流。玉箫声断续，银蒜影夷犹。北里寻商女，南朝问故侯。衔泥双燕过，落日水明楼。
春兴八首·其四
作者：吴敬梓
朝代：清

但觉黄金贱，其如白璧玼。缠头当日价，乞食近年诗。顾曲周公瑾，呼卢刘穆之。欢场无限事，犹自系相思。
晓发姑孰道中
作者：吴敬梓
朝代：清

晓风吹酒醒，鞭影拂云屏。水涨然犀浦，烟迷梦日亭。麦英红菜圃，榆荚白蒲汀。日午征人倦，茅檐野骑停。
曹跃舟留宿南轩
作者：吴敬梓
朝代：清

留我南轩宿，今年此再过。蚁浮尊满酌，鹅素手重磨。贫贱征途久，知交离别多。感恩望霄汉，相顾叹蹉跎。
月
作者：吴敬梓
朝代：清

二分明月好，深夜自光辉。玉兔臼常满，金猊香渐微。车放寒荐酒，橘柚晚侵衣。遥念青溪口，凭阑盼我归。
月夜怀姚文洁黄崙发
作者：吴敬梓
朝代：清

黄权真快士，姚合擅诗篇。一别春江上，重看明月员。檐光摇短烛，香篆袅残烟。此际知何处，清吟夜未眠。
月底修箫谱
作者：吴敬梓
朝代：清

鹊炉烟，鸾镜影，记向画屏见。竹叶花裙，白苧趁时剪。是他病后心情，愁中风度，几曾带、玉钗金钏。锦堂畔。早把银烛高烧，重帘隔娇面。射覆分曹，姊妹半宵宴。只馀几度回眸，一声长叹，瞒不过、杏梁双燕。
望真州
作者：吴敬梓
朝代：清

波光骀荡绿杨湾，渔市人家晒网还。日暮危樯依曲港，寒云遮断小帆山。
杂诗
作者：吴敬梓
朝代：清

鸿雁鸣雍雍，白露凄以队。大夫用为贽，德与长者配。或谓之鴚鹅，南游青春背。况乃上虞县，民力遂可废。春衔拔草根，秋啄除其秽。怅焉忽单飞，孤鸣中肠碎。伤彼水中鸠，关关和其喙。
村舍雀二首
作者：吴敬梓
朝代：清

衔书授箓也休论，栖宿犹堪傍市门。何事空村来啄粟，可知挟弹有王孙。昏目还应虑夕晖，春暄且趁短垣飞。无端一阵催花雨，湿透嘉宾褐色衣。
村舍雀二首·其一
作者：吴敬梓
朝代：清

衔书授箓也休论，栖宿犹堪傍市门。何事空村来啄粟，可知挟弹有王孙。
村舍雀二首·其二
作者：吴敬梓
朝代：清

昏目还应虑夕晖，春暄且趁短垣飞。无端一阵催花雨，湿透嘉宾褐色衣。
杨柳曲送别沈五遂初
作者：吴敬梓
朝代：清
体裁：古风

江南二月春风吹，江边杨柳千万枝。行人欲折不忍折，笼烟蘸雨垂绿丝。王恭张绪不可见，困酣娇眼如欲啼。攀条流涕桓宣武，何不移栽玄武陂。昔日幽燕轻薄儿，斫取柔条系斑骓。越溪春半如花女，祓禊牵裳怜爱谁。羌管声中伤别离，声声寄我长相思。
杨柳曲送别沈五遂初
作者：吴敬梓
朝代：清

江南二月春风吹，江边杨柳千万枝。行人欲折不忍折，笼烟蘸雨垂绿丝。王恭张绪不可见，困酣娇眼如欲啼。攀条流涕桓宣武，何不移栽玄武陂。昔日幽燕轻薄儿，斫取柔条系斑骓。越溪春半如花女，祓褉牵裳怜爱谁。羌管声中伤别离，声声寄我长相思。
桂枝香·望九华
作者：吴敬梓
朝代：清

帆帆乍落。见黛色黏天，九峰堪削。铺岸鱼衣如绣，水荭参错。帆回柁转斜阳里，又依然、江天寥廓。嵌空石厂，诛茅畦町，簇义搀桷。念客里、风光不恶。又斗茶时候，红莎绿蒻。何日丹炉，锻灶结庐林薄。终南太华都休问，只思寻深洞岩壑。几行沙鸟，几双社燕，几声风鹤。
残春僧舍
作者：吴敬梓
朝代：清

花落回廊静，钟声丈室过。三春青鬓改，一院绿阴多。客久无乡梦，愁深有病魔。独怜良夜永，明月在藤萝。
水龙吟
作者：吴敬梓
朝代：清

木犀香满精庐，晚来受月池光浅。一龛佛火，一炉茶影，一床诗卷。旅鬓迎秋，断魂惊梦，曲阑凭遍。怅才晴、又雨重阳近也，留不住、辞巢燕。休说琼楼玉宇，尽西河、吴刚迷恋。功名尚记昔年，知遇依然沦贱。北固山明，南泠水美，客怀聊遣。谢多情老衲，军持净洗，把黄华荐。
水龙吟·自然铛为真州家芗林赋
作者：吴敬梓
朝代：清

半升铛里乾坤，问谁巧制同丁缓。香浓圣水，光瑩伏火，淡烟徐转。尽日回廊，连宵寒雨，一樽常满。羡奚奴、去后几番沸了，浑不用、挥纨扇。尽解相如消渴，更添他、杜康沈湎。花阴径窄兰舟，波净相携游遍。小病初愈，故人重到，乳花浮盏。待餐来温饼，朱衣拭取，验何郎面。
水龙吟·自然铛为真州家芗林赋
作者：吴敬梓
朝代：清
体裁：词

半升铛里乾坤，问谁巧制同丁缓。香浓圣水，光莹伏火，淡烟徐转。尽日回廊，连宵寒雨，一樽常满。羡奚奴、去后几番沸了，浑不用、挥纨扇。尽解相如消渴，更添他、杜康沈湎。花阴径窄兰舟，波净相携游遍。小病初愈，故人重到，乳花浮盏。待餐来温饼，朱衣拭取，验何郎面。
永庆寺
作者：吴敬梓
朝代：清

桃花红映上方时，蜡屐登临有所思。昔日主家罗绮盛，祇今佛地绣翻垂。拓提夜雨寒茶灶，店舍春烟飏酒旗。尽日小楼贪习静，浮屠倒影壁间移。
江上曲
作者：吴敬梓
朝代：清

玄英遵中川，帆影严云结。青山秀长松，森若锦罽列。江蒲见居人，送寒鼓声咽。客子远行迈，都忘换时节。江上北风多，江岸芦花折。日暮随罛师，渔灯遥明灭。
沁园春·送别李啸村
作者：吴敬梓
朝代：清

春雨如丝，假盖冲泥，访余板桥。叹佯狂李白，思原无敌，工愁吴质，益用增劳。水色萦窗，衣香满座，共倚河亭短烛烧。惊心处，又蒲帆高挂，待趁新潮。黯然欲别魂消。怅去住、难凭仗彩毫。怕鱼笺三万，仅能涂抹，龙宾十二，只解诙嘲。开府清新，参军俊逸，何日论文倒浊醪。君思我，在秦淮十里，杨柳千条。
沈五自中都来白下旋复别去怅然有作
作者：吴敬梓
朝代：清

金石同交谊，相思涕泪流。如何三载别，不遣一宵留。侯馆迎征雁，津亭闻暮鸠。独怜江上月，双照故人愁。
洞仙歌·题朱草衣白门偕隐图
作者：吴敬梓
朝代：清

山围故国，正桃源红绽。恰向幽人画图看。羡双仙、一种游戏情怀，多少事，付与空江断岸。被纨斟美酒，琴韵箫声，眉宇何须露精悍。燕子语呢喃、抱瓮而归，鸟衣巷、夕阳零乱。我亦有、閒庭两三间，在篴步、青溪版桥西畔。
渡江
作者：吴敬梓
朝代：清

呼妇鸠声水一涯，鱼噞犹恐尚风霾。痴儿不识波涛险，笑指船如水靸鞋。
滁州旅思
作者：吴敬梓
朝代：清

晓望诸峰翠色新，雨馀芳草碧如茵。春光已过湔裙节，胜地浑无蜡屐人。旅病那堪花入梦，暮寒不厌酒沾唇。遥思二月秦淮柳，蘸露拖烟委曲尘。
满江红
作者：吴敬梓
朝代：清

夜雨空阶，寻短梦、重衾寒恋。记那日、芳郊香径，桃花人面。楼上春暄开翠幕，窗前侍女挥纨扇。把红红、白白纫芳词，思量遍。武陵洞，天台院。路已失，峰犹转。恰胜常道罢，回眸难见。山獭有情空抱木，冰蚕到死仍留茧。好风光、如梦复如尘，肠千断。
满江红
作者：吴敬梓
朝代：清

雀化虹藏，又过了、今年冬序。临水槛、寒潮绿减，夕阳红聚。几处霜风催铚乂，谁家夜月鸣机杼。更木兰、椒叶盖奚头，糟床注。岂合在，他乡住。岂合被，虚名误。盼故山榛莽，先人邱墓。已负耦耕邻父约，漫思弹铗侯门遇。再休言、得意荐相如，凌云赋。
满江红·治山卞忠贞公庙
作者：吴敬梓
朝代：清

子孝臣忠，垂竹帛、功名如许。想当日、直言正色，褰裳卫主。北府军兵遗恨在，南朝君相清谈误。便全家、碧血染雕戈，青溪路。国运改，荒坟墓。王者作，新祠宇。看衣冠剑佩，精灵呵护。独叹谢鲲称放达，堪羞王导虚名誉。怅千秋、洒泪冶城边，听春雨。
燕山亭·芜湖雨夜过朱草衣旧宅
作者：吴敬梓
朝代：清

川后停波，屏翳送寒，摇荡澄江青雾。桥外数椽，藓蚀苔殷，映带柳塘花捂。燕子归来，知认否、当年谁主。无语。衔落蕊迎风，缭垣低度。怊怅孤客凄清，听瑟瑟萧萧，夜窗声苦。梁市阮厨，烛掩香销，知他故人何处。他日相逢，难说尽、别离情绪。思汝。同听者、半宵春雨。
琵琶
作者：吴敬梓
朝代：清

凤尾龙香世莫传，半湾逤逻系冰弦。雪深六月明妃冢，泪满三更商妇船。坐啸竹林差共拟，重登花萼亦堪怜。郁轮袍曲非难制，祗是无因上舞筵。
璅窗寒·忆山居
作者：吴敬梓
朝代：清

薜荔墙边，藤萝石上，自然潇洒。长松百尺，绝似虬龙高挂。叹三年、柴扉未开，蛛丝网遍茅檐罅。只晚驱黄犊，霜枫红映，夕阳西下。寒夜。从容话。枉眷恋秦淮，水亭月榭。撇却家山，紫翠丹青如画。想泼醅、春酒正浓，绿杨村店鸡豚社。几多时、北叟南邻，定盼余归也。
疏帘淡月
作者：吴敬梓
朝代：清

墙匡月转。渐雾滃秦淮，窗影遮断。蕉萃黄花满径，槿篱零乱。丝丝蒜发羞临水，倦凭阑、又成长叹。板桥垂柳，渔家系艇，晚炊菰饭。正客子、凄凉满眼。待香醪自煮，绿蚁浮盏。三百青铜，买得几炉麸炭。冷吟间醉原无味，更何堪愁深酒浅。步櫩屣倚，残星数点，两行哀雁。
病中忆儿烺
作者：吴敬梓
朝代：清

自汝辞余去，身违心不违。有如别良友，独念少寒衣。病榻茶烟细，春宵花气微。邮亭宿何处，梦也到庭帏。
病夜见新月
作者：吴敬梓
朝代：清

一痕蟾光白昼残，空庭有人病未安。暮禽辞树疑曙色，影落文窗移琅玕。无聊尽日秋声聚，露重罗衣玉骨寒。欲攀仙桂问月姊，老兔深藏不死丹。仰天长啸夜气发，丝丝鬼雨逼雕阑。
登周处台同王溯山作
作者：吴敬梓
朝代：清

高台多春风，旭日照彼岨。揽袂试登临，怀古遥踟蹰。昔者周孝侯，奋身三恶除。家本罨画溪，折节此读书。古今同一辙，与君皆侨居。工愁吴季重，深情王伯舆。抗志慕贤达，悠悠千载馀。
白纻山
作者：吴敬梓
朝代：清

白纻佳名在，兹山空翠微。春风回冶步，夜月舞文衣。伏枥歌声壮，龙蟠王气非。可儿谁指墓，惆怅向斜晖。
百字令·天宁寺僧舍见青然兄题壁诗
作者：吴敬梓
朝代：清

长廊尘黦，是吾家康乐，旧曾题处。一自旁求岩穴里，争说拔茅连茹。瘦马黄埃，明驼紫陌，挟策长安去。虎羞龙圣，祇留贻赠诗句。追忆春草鸣禽，西堂清旷，终日同挥麈。老大转伤漂泊甚，分手北燕南楚。花雨空祠，江声虚壁，神鬼应呵护。纱笼何日，木兰花正盈树。
真州客舍
作者：吴敬梓
朝代：清

七年羁建业，两度客真州。细雨僧庐晚，寒花江岸秋。奇文同刻楮，阅世少安辀。秉烛更阑坐，飘蓬愧素侯。
石城晚泊
作者：吴敬梓
朝代：清

落日寒江上，吴舟挂短篷。荻花连岸白，烛影傍人红。大泽眠鸥鹭，晴天响雁鸿。焚香祝奇相，愿借一帆风。
石臼湖吊邢孟贞
作者：吴敬梓
朝代：清

石臼湖中春水平，石臼湖边春草生。团蒲为屋交枝格，棘庭蓬霤幽人宅。幽人半世狎樵渔，身没名湮强著书。海内宗工王司寇，丁宁贤令式其庐。式庐姝子何以告，惆怅姓名为鬼录。捡点遗书付梨枣，顿使斯文重金玉。前辈风流难再闻，祇今湖水年年绿。
秋病四首
作者：吴敬梓
朝代：清

女兰香细掩窗纱，白袷单衣病里加。一缕药烟当水槛，寒蝉声断夕阳斜。素领应随秋气深，却缘消渴罢弹琴。美人一赋堪千古，何用子虚与上林。当风怕看来宾雁，苦雨愁闻逐妇鸠。不是邻家遗潘沐，那能临镜强梳头。屯贱谁怜虞仲翔，那堪多病卧匡床。黄金市骏年来贵，换骨都无海上方。
秋病四首·其一
作者：吴敬梓
朝代：清

女兰香细掩窗纱，白袷单衣病里加。一缕药烟当水槛，寒蝉声断夕阳斜。
秋病四首·其三
作者：吴敬梓
朝代：清

当风怕看来宾雁，苦雨愁闻逐妇鸠。不是邻家遗潘沐，那能临镜强梳头。
秋病四首·其二
作者：吴敬梓
朝代：清

素领应随秋气深，却缘消渴罢弹琴。美人一赋堪千古，何用子虚与上林。
秋病四首·其四
作者：吴敬梓
朝代：清

屯贱谁怜虞仲翔，那堪多病卧匡床。黄金市骏年来贵，换骨都无海上方。
秣陵关
作者：吴敬梓
朝代：清

箯舆芳径草痕斑，明庶风来渗客颜。一带江城新雨后，杏花深处秣陵关。
笙
作者：吴敬梓
朝代：清

数声鹅管绛唇乾，拨火金炉夜向阑。孺子独生伊洛想，仙娥曾共幔亭看。几时天上来青鸟，何处风前听紫鸾。最忆澄心堂里曲，小楼细雨十分寒。
美女篇
作者：吴敬梓
朝代：清

夷光与修明，艳色天下殊。一朝入吴宫，权与人主俱。不妒比螽斯，妙选聘名姝。红楼富家女，芳年春华敷。头上何所有，木难间珊瑚。身上何所有，金缕绣罗襦。佩间何所有，环珥皆瑶瑜。足下何所有，龙缟覆氍毹。歌舞君不顾，低头独长吁。遂疑入宫嫉，母乃此言诬。何若汉皋女，丽服佩两珠。独赠郑交甫，奇缘千载无。
腊月将之宣城留别蘧门
作者：吴敬梓
朝代：清

馀日霜霰零，猎叶声颾飕。才从真州返，复向宛陵游。君唱幽兰曲，送我赴轻邮。篷窗窥天缥，江水真安流。雪霁艳朱炎，相思登北楼。
虞美人·贵池客舍晤管绍姬周怀臣汪荆门姚川怀
作者：吴敬梓
朝代：清

几年同作金陵客。古渡寻桃叶。今年作客在池州。买得鲥鱼沽酒、共勾留。丝丝梅雨维初夏。煮茗消间话。端阳节近旅愁牵。孤负秦淮箫鼓、拥灯船。
虞美人·题画扇
作者：吴敬梓
朝代：清

殷红浅绿传毫楮。按节犹能舞。八千子弟尽销磨。记得兵残楚帐、夜闻歌。无端阑入江边草。又染丹青稿。世人惟解重娇娃。不见苌弘碧血、化为花。